ועדת הפנים והגנת הסביבה, כנסת 20, פרוטוקול מספר 268, 2016-09-13 11:30

דוד אמסלם: תציג את עצמך.

<גל כהן: שלום, שמי גל.

<גל כהן: אני מנכ"ל המפעל בארבע השנים האחרונות וחבר קיבוץ בארי ואני אציג את המפעל אחרי זה, כמו שאמרתי, אחרי שאני אראה שאתם מקבלים החלטות - - -

דוד אמסלם: חבר'ה, אני לא מכיר אותו מפה.

<גל כהן: שיהיה בהצלחה.

דוד אמסלם: טוב, רבותיי, בוקר טוב לכולם, או בוקר צהריים כזה עוד מעט.

דוד אמסלם: בעקבות הדיון שעשינו ב-7.7.15, לפני שנה פלוס, במסגרת הדיון גם הבטחנו שאנחנו באים לעשות סיור, אז לפעמים זה בא באיחור, אבל בסופו של דבר אני מקפיד לבצע את הסיכומים שסיכמנו.

דוד אמסלם: מהות הדיון שעשינו אז הייתה בנושא של החלטת הממשלה בנושא של חיזוק יישובי הדרום.

דוד אמסלם: זו מהות הדיון שאני רוצה לעשות היום.

דוד אמסלם: יכולתי לעשות אותו בכנסת, אבל היה לי חשוב לבוא לכאן, גם כסולידריות וגם לראות דברים מה שנקרא בעיניים.

דוד אמסלם: ברשות

דוד אמסלם: כם אני אפתח את הישיבה עכשיו.

דוד אמסלם: קודם כל אני רוצה להודות לך, אדוני ראש המועצה, על קבלת הפנים.

<גדי ירקוני: לכבוד הוא לנו.

דוד אמסלם: באמת תודה רבה לך, גם כל הנושא של סדר היום שבנית לנו.

דוד אמסלם: אז אנחנו נתחיל בחברי הכנסת, אם יש לכם מה לומר ואחרי זה אני רוצה ישר לעבור לפערים בהחלטת הממשלה שהתקבלה בזמנו ועד היום, לדעתי, חלק ממנה לא ממומש.

רויטל סויד: אני מעדיפה לשמוע ואחר כך אני אדבר.

דוד אמסלם: מי רוצה להציג לנו את הפערים?

<גדי ירקוני: אני אפתח ואחרי זה אני אתן לשאר הרשויות האחרות.

דוד אמסלם: בבקשה.

<גדי ירקוני: אני רוצה ממש להודות לכם, חברי הכנסת, חברי הוועדה וליושב ראש הוועדה שבאתם הנה.

<גדי ירקוני: באתם ואנחנו ממש מודים לכם.

<גדי ירקוני: החלטת הממשלה הזאת, אנחנו לא סתם נפגשים דווקא פה בדפוס בארי, דפוס בארי זה דוגמה ומופת למפעל בעוטף עזה, שעל אף הקשיים שהוא נמצא בהם, במקום שהוא נמצא בהם, הוא הצליח להיות אחד מהמפעלים המצליחים ביותר בתנועה הקיבוצית.

<גדי ירקוני: זה גם הנושא שהוא בכל מהלך האירועים שהיו והסבבים עבד כמעט סביב השעון והמשיך, בגלל שהוא לא יכול להפסיק לעבוד.

<גדי ירקוני: בגלל זה יש כמה קשיים גם של המפעל הזה, נדבר עליהם אחר כך.

<גדי ירקוני: אני רוצה לציין שהחלטת הממשלה, בכללותה, שאנחנו הולכים לדבר עליה היום היא החלטת ממשלה שקידמה את עוטף עזה הרבה מונים קדימה וזה תודות לחברי הכנסת, השרים שהיו אז ובטח ראשי המועצה, ולא אני הייתי אז, שעשו תכנית שקידמה את המועצות ואת היישובים פה.

<גדי ירקוני: יש כמה סעיפים שאנחנו נרצה להתמקד בהם, שהם הבעיות, מצד שני אני צריך להגיד גם דברים טובים.

<גדי ירקוני: רוב התכנית מתקדמת יפה, יש סעיפים קרדינאליים, כאלה שאנחנו נעבור עליהם, שהם תקועים והם פוגעים בהתקדמות בעוטף, בייחוד בהתקדמות של המועצות בעזרה לעזור ליישובים, חלקם ממש בשוטף.

<גדי ירקוני: אנחנו מחכים ל-10 מיליון שקל שאמורים לעבור אלינו ממשרד האוצר דרך משרד הפנים לשנה הנוכחית ועוד לא עברו.

<גדי ירקוני: אנחנו נדבר על הפערים האלה, אבל זה תקציב אחד, התקציבים המהותיים שאנחנו מנסים ואני רוצה לתת - - -

דוד אמסלם: ברשותך, גדי, אני הייתי רוצה להתמקד בהחלטת הממשלה.

דוד אמסלם: אני עשיתי דיון לפני שנה, אני ביקשתי שתעשו עבודה מכינה ותצביעו לי על הפערים.

דוד אמסלם: הרבה פעמים ההחלטות התקבלו לפני ארבע או חמש שנים ועד היום עוד לא עשו אותם, וזה יותר חמור ממה שקורה השנה.

דוד אמסלם: אז אני רוצה שתתייחס לפערים.

<גדי ירקוני: עשינו עבודה על הסיפור הזה, אני אתן לבעז, הוא ממועצה אזורית אשכול אמנם, אבל הוא עוקב לארבע המועצות, לפעמים גם שדרות נכנסים לעניין ויש לנו מעקב צמוד על ההחלטות, מה עבר, מה התקיים ומה לא ואני אבקש בבעז - - -

<תמיר עידאן: דודי, אפשר שני משפטים בקצרה?

דוד אמסלם: כן, ודאי, רק שלפני כן מר שוסטר התקשר אליי, הוא תקוע ברמת הגולן, אז - - -

<תמיר עידאן: הוא שומר עלינו, אנחנו נוותר לו.

דוד אמסלם: דרך אגב, הוא סיפר לי שהיום נפל להם פצמ"ר שם, אז הוא הרגיש כאילו הוא פה.

<תמיר עידאן: קוראים לזה טפטוף, אתה יודע.

דוד אמסלם: תמיר בבקשה.

<תמיר עידאן: קודם כל תודה שהגעתם, אדוני היושב ראש, חברי הוועדה.

<תמיר עידאן: אני הייתי עורך דין צעיר, ראש מועצה צעיר במלחמה, חיים חנך אותנו, אמרו לי כל החברים 'עזוב, מסתלבטים עליכם.

<תמיר עידאן: בסדר יכתבו לכם אלף ניירות, שום דבר לא יקרה'.

<תמיר עידאן: אז זה לא שלא קרה, אבל אכלנו הרבה חצץ, אני לא חושב שתפקידנו לבוא ולעקוב אחרי החלטת הממשלה ולהיות כל יומיים בירושלים ולהתחנן על עוד תקציב ועוד תקציב ולמה לא מיישמים.

<תמיר עידאן: החלטת הממשלה נועדה שיישמו אותה.

<תמיר עידאן: זה גם כלפי התושבים.

<תמיר עידאן: כשאתה יושב בישיבות עם תושבים ואומרים לך 'רגע, אז מה קורה?

<תמיר עידאן: אז צחקו עלינו עוד פעם?', כי כל הזמן מדברים על חוסן, היום יש שולחן עגול במשרד ראש הממשלה לטפל בחוסן הלאומי.

<תמיר עידאן: יש דברים שנמצאים בבסיס, אם אתם בתור ממשלה מעבירים כזאת החלטה אסטרטגית, אמיצה, שאני חושב שלא עברה מזה יובלות פה במדינה, כי באמת מטרתה הייתה לשקם את העוטף ולהביא לפה אוכלוסייה חדשה, והיא מביאה, לא יודע אם היא מביאה, אבל באה לפה אוכלוסייה חדשה, לא תמצא פה היום מגרש אחד ריק, צריך להיות אחרי הדבר הזה גיבוי מלא של הממשלה ושל משרד ראש הממשלה.

<תמיר עידאן: אם ראשי הרשויות פה היו לא טובים או לא אכפת להם, הדבר הזה היה מתמסמס, חצי מההחלטות פה לא היו קורות בכלל היום.

<תמיר עידאן: אפשר להגיד שהיום, שנתיים אחרים, הרבה דברים קורים, באיחור, אבל קורים, את הדברים רואים בשטח, אבל יש הרבה דברים שהם תקועים ואני חושב שזה נכון שאתם עושים את הישיבה פה, צריך להציף את הדברים האלה וצריך בכלל ברמה הלאומית להבין שהחלטות ממשלה נועדו שיקימו אותן.

<תמיר עידאן: הן משפיעות על הרשויות, הן משפיעות על הפרטים בתוך היישובים, משפיעות על החוסן של היישובים וחבל שאנחנו נופלים על הדברים הקטנים האלה.

<תמיר עידאן: אז בעז יבוא ואתה תראה שיש דברים שנמצאים, אתה יודע - - - אתה יכול להגיד שהנושא של היבילים מתעכב.

<תמיר עידאן: לפעמים בעיות אובייקטיביות, תכנית לא מאושרת והתמ"א לא מאושרת, זה אף אחד לא אשם, אבל יש דברים שכן יכולים לקרות ולא קורים, וזה חבל.

דוד אמסלם: תודה, תמיר.

דוד אמסלם: בוא נעבור לפערים שלא בוצעו.

דוד אמסלם: מה בוצע לא מעניין.

<בעז קרצ'מר: אני בעז קרצ'מר, אני חבר קיבוץ צאלים מזה 40-50 שנה ובמועצה אזורית אשכול אני מנהל האגף האסטרטגי ובשנתיים האחרונות אני עובד בתחום הזה, זה עיקר פעילותי, בריכוז הנושא של מימוש 2017, ביחד עם המקבילים שלי במועצות השכנות, שנמצאים פה גם.

<בעז קרצ'מר: רק מבחינת החלוקה, אפשר לראות שמרבית היישובים שלנו, מתוך סך הכול 82 יישובים יש לנו 45 יישובים שמוגדרים בתוך העוטף, מתוכם 22 הם צמודי גדר, יש לזה משמעות כי בתכנית הממשלה יש הבדל בין 0-4 לבין 4-7.

<בעז קרצ'מר: הציור שלמטה הוא קצת מטעה, כי זה רצועה של 10 קילומטרים ואנחנו מבדילים בין 4 קילומטרים ל-7 קילומטרים וכן הלאה.

דוד אמסלם: זאת אומרת החלוקה היא בין 0-4 ל-4-7?

<בעז קרצ'מר: כן, כרגע זו ההגדרה, ה-0-4 מוגדרים צמודי גדר, גם בהחלטת הממשלה - - -

<קריאה: לא צמודי גדר, קדמיים.

<בעז קרצ'מר: נכון, קדמיים ולכן יש הטבות בתכנית הממשלה שהם קיבלו מעבר ליישובים של 4-7.

<בעז קרצ'מר: בחוברת שיש מולכם, בהחלטת הממשלה יש 50 ומשהו סעיפים, אם אני סופר תת סעיפים זה 78.

<בעז קרצ'מר: אני לא טרחתי להעתיק את כולם, התמקדתי בעיקריים ובתוך העיקריים סימנתי לנוחיות

<בעז קרצ'מר: כם את איפה שמסומן צהוב, זה עיכוב.

דוד אמסלם: צהוב זה תקוע?

<בעז קרצ'מר: זה עיכוב.

<בעז קרצ'מר: כמו שתמיר אמר, יש עיכובים של סטטוטוריקה, בירוקרטיה, צריך להשלים תב"ע, זה אני לא סופר בצהוב.

<בעז קרצ'מר: הצהובים זה עיכובים שנובעים מכוחות שהם אינם שלנו, נקרא לזה ככה.

<בעז קרצ'מר: למשל הסעיף שמוגדר פה 13, דרך אגב, המספרים הם מספרי הסעיפים בתכנית הממשלה, סבסוד ופיתוח, כתוב מתבצע, יש עיכוב, זה סטטוטוריקה ש - - -

<קריאה: אלה הדברים שתקועים בלי - - -

<בעז קרצ'מר: הצהובים, חלקם קטנים, חלקם מהותיים.

<בעז קרצ'מר: סעיף 21ג' הוא התחתון פה בעמוד הראשון, תגבור פעילות שיווק וניהול באזורי תעשייה, חוזר מנכ"ל, או הוראות כאלה ואחרות של משרד הכלכלה.

<בעז קרצ'מר: אני חושב שאנחנו נפגשנו בנושא הזה ודיברנו, מהמנכ"ל דרך חברים, יותר משנה, אני חושב.

<בעז קרצ'מר: משום מה זה עובר משולחן של יועץ משפטי אחד לשולחן של יועץ משפטי שני.

<בעז קרצ'מר: לא ברור לנו, לאף אחד מאיתנו מה הסיבה לכך שזה לא בוצע וזה תוקע אזורי תעשייה שצריכים את הסיוע הזה.

דוד אמסלם: על מה מדובר כאן?

דוד אמסלם: יש פה תב"ע מאושרת?

<בעז קרצ'מר: בוודאי.

<בעז קרצ'מר: זה פשוט אזורי תעשייה חדשים, לסייע להם בניהול ובשיווק בחמש השנים הראשונות.

<בעז קרצ'מר: אנחנו כבר עוברים עוד מעט את השנה השלישית של אזור התעשייה ומחכים.

דוד אמסלם: זה סעיף תקציבי?

<בעז קרצ'מר: סעיף תקציבי.

דוד אמסלם: מה משמעות התקציבי פה?

<בעז קרצ'מר: זה 500,000 שקל לשנה לאזור תעשייה.

<בעז קרצ'מר: אני לא זוכר כרגע את סך הכול, 3 מיליון שקל - - -

דוד אמסלם: דבר איתי על סכומים.

דוד אמסלם: מה המשרד צריך להעביר ואיך?

דוד אמסלם: דרך המועצה?

<בעז קרצ'מר: זה לחתום על חוזה עם המנכ"ל.

דוד אמסלם: אתה מדבר איתי על פרוצדורה או כסף?

<גדי ירקוני: לא, פרוצדורה.

<גדי ירקוני: הכסף כנראה ישנו, לא הגענו לרגע של הכסף.

דוד אמסלם: מי צריך לחתום?

<גדי ירקוני: מנכ"ל משרד הכלכלה.

<גדי ירקוני: זה כל הזמן מתעכב שם בין - - - כל פעם עוד חודש ועוד - - -

דוד אמסלם: עם מי דיברתם שמה?

<בעז קרצ'מר: עם עמית לנג ועם יגאל צרפתי.

<תמיר עידאן: הייתה ישיבה בנוכחות כולם, לפני איזה חודש וחצי, מכירים.

דוד אמסלם: אוקיי, הלאה.

<בעז קרצ'מר: אתם עוברים לעמוד השני.

<בעז קרצ'מר: סעיף 21ד' זה גם בין משרד התחבורה למשרד הכלכלה, הסדרי תנועה לאזור התעשייה אבשלום.

<בעז קרצ'מר: האמת שאולי זה טעות שזה מוגדר אזור תעשייה אבשלום כי זה גם יישוב חדש וגם מרכז גנים וגם מתנ"ס וגם בריכה וכן הלאה והכניסה לשם היא משהו שברמת הבטיחות איום ונורא.

<בעז קרצ'מר: אנחנו נעבור שם היום, אני אראה לכם את זה.

<גדי ירקוני: מה שתקוע שם, הם אמרו שהם צריכים לבדוק אם התנועה מחייבת את זה.

דוד אמסלם: מה זה התנועה?

<גדי ירקוני: אם יש שם מספיק תנועה בשביל לבנות שם צומת חדש.

<גדי ירקוני: היום בנינו שם, יש שם גנים חדשים, שהתחילו עכשיו - - -

דוד אמסלם: עם מי אתם מדברים במשרד התחבורה?

דוד אמסלם: עם ישי טלאור?

<בעז קרצ'מר: גם ישי טלאור וגם קרן טרנר.

דוד אמסלם: ואיפה הבעיה שם?

<גדי ירקוני: הבעיה היא שהם לא מקדמים את זה, גם נת"י לא מקדמת את זה.

<גדי ירקוני: זה פשוט תקוע, כל פעם לך תבוא, לך תבוא, הם לא מתכננים את זה ולא מבצעים את זה.

<גדי ירקוני: ויש צורך, המקום הזה הולך להתפתח מאוד, יש שם בריכה אזורית, יש שם מרכז אזורי לתעשייה.

<גדי ירקוני: הם בדקו את התנועה היום, לא מה יהיה שם עוד שנים, כשכל הגנים מתחילים לעבוד, כמו שהם התחילו השנה.

<גדי ירקוני: טעות חמורה.

<גלבוע זינגר: כיוון שנציגי משרד התחבורה לא נמצאים כאן - - -

דוד אמסלם: למה הם לא פה?

<לאה קריכלי: אנחנו לא הזמנו אותם.

דוד אמסלם: לא הזמנו אותם, אוקיי.

<גלבוע זינגר: אני אגיד את מה שקיבלתי מהם לגבי הנושא הספציפי הזה, שעד סוף השנה תגובש תכנית כוללת לכל אזור הדרום ובין היתר יטופל גם - - -

<גדי ירקוני: לא הבנתי את התשובה.

<גלבוע זינגר: כנראה יוקם שם מעגל תנועה.

דוד אמסלם: אבל אני שואל שאלה אחרת, אם יש צורך בעניין, אני מבין שהסדרי תנועה זה דבר שמתרקם, לא צריך פה החלטת ממשלה בשביל הסדרי תנועה, זה הסדר קטן, כמעגל תנועה.

דוד אמסלם: אני מספר לכם.

<גדי ירקוני: ההחלטה הזאת שהוא אומר, הטעות הזאת - - -

דוד אמסלם: זה היה במסגרת החלטות הממשלה?

<גדי ירקוני: כן.

דוד אמסלם: שמה אמרה ההחלטה?

<גדי ירקוני: לבדוק, לבחון ואם צריך, לאשר.

דוד אמסלם: והם בחנו את זה?

<גדי ירקוני: הם בחנו פעם אחת והחליטו שלא.

<גדי ירקוני: באנו למנכ"ל נת"י, אמרנו לו שבדקו את מה שקורה היום, לא מה שיקרה שם עוד שלוש שנים, הוא שלח אותם עוד פעם לשטח לבדוק, הבדיקה השנייה, כנראה שהיא הייתה שכן צריך, אבל הם לא חזרו אלינו עם המשך התכנון.

דוד אמסלם: זאת אומרת הם שלוש שנים בודקים את העניין.

<גדי ירקוני: כן.

<גלבוע זינגר: עד סוף השנה הם יגבשו תכנית, שכנראה שגם מעגל התנועה הזה - - -

<גדי ירקוני: מה זה כנראה?

<גדי ירקוני: כנראה זה גם יכול להיות לא.

<גלבוע זינגר: אני לא יכול להגיד במאה אחוז, כי אני לא ממשרד התחבורה, אבל ממידע שנמסר לי ממשרד התחבורה עד סוף השנה תהיה תכנית גם למעגל התנועה הזה.

דוד אמסלם: אני אגיד לך מה מפריע לי בעניין.

דוד אמסלם: הסדרי תנועה זה דבר שלא אמור לבוא בהחלטות ממשלה, זה דבר שהוא בשוטף.

דוד אמסלם: משרד התחבורה כל שנה יושב על הסדרי תנועה עם הרשויות, זה לפעמים הסדרת צומת, לפעמים איי תנועה, לפעמים הסדרת מעגל תנועה, לפעמים רמזור.

דוד אמסלם: זה לא הגיוני שדבר כזה בא בהחלטת ממשלה, אבל נניח שזה כבר בא ואתה צריך לתכלל את זה, אז אתה קורא לטרנר או יושב עם ישי טלאור, שזה ברמה שלו, לדעתי.

דוד אמסלם: לא מדובר פה על כל רחוב דיזינגוף.

דוד אמסלם: אתה קורא לו, יושב איתו עשר דקות, כיכר קטנה עולה 400,000 שקל, כבר אני אומר לך וגומרים את העניין.

רויטל סויד: אנחנו מדברים על כיכר?

<גדי ירקוני: הם צריכים להחליט מה.

דוד אמסלם: כשעברתי מפה נסעתי עד הצומת הגדול וחזרתי.

דוד אמסלם: בשבילם כיכר זה הרבה, זה כמו כיכר דיזינגוף, אבל זה לא החלטת ממשלה.

דוד אמסלם: אני רוצה לסכם נקודה נקודה, אנחנו נעבור נקודה נקודה ואני אגיד מה נעשה.

דוד אמסלם: בנושא הראשון, אני אתניע מהלך מול עמית לנג, אני אביא אותו ביחד איתכם ונסגור את הפינה הזאת.

דוד אמסלם: לגבי הדבר הזה, קרא לישי טלאור, תשב איתו אתה.

<קריאה: ישי טלאור אישר עקרונית, עכשיו יש עדכון.

<קריאה: הבעיה היא שזה לא מוכר כ - - - חיוני עכשיו.

דוד אמסלם: אנחנו לא מבקשים עקרונית, אנחנו מבקשים שיבנו את המעגל הזה.

דוד אמסלם: אם כסף, זה בא מהשוטף, אני מניח שלא יתקצבו אותם, הרי זה במסגרת תקציב הסדרי תנועה, הסדרים כאלה או אחרים.

<גלבוע זינגר: לפי דעתי, ואני לא משרד תחבורה, העיכוב נובע כשבבדיקה ראשונה הם גילו שאין צורך, בבדיקה השנייה גילו שיש צורך ועכשיו פועלים ליישם את זה.

דוד אמסלם: בסדר, זה מה שאמר גדי, אבל ככה כדי שנבין אנחנו, שום דבר כמעט לא השתנה ביש צורך או אין צורך, רק להסתכל קדימה, במקום להסתכל מה יקרה בשבוע הבא צריך להסתכל ב - - - דרך אגב, הסדר תנועה בכלל מסתכל קדימה כמה שנים.

דוד אמסלם: אני לא רוצה להגיד לך 'בוא תקרא לראשון שקיבל את ההחלטה, תן לו שתי צ'אפחות ותתקדם'.

<גלבוע זינגר: אני הייתי עם בעז לפני חצי שנה בסיור בעוטף ופנינו בפנייה הזאת, זה באמת פחד אלוהים.

דוד אמסלם: אתה מה שנקרא נותן עדות מומחה בעניין, אז סגור את הפינה הזאת ותן לי שבוע תשובה של משרד התחבורה מה קורה עם זה.

דוד אמסלם: אבל מבחינתי, זה go no go, זאת אומרת אני רוצה לדעת, לא החלטות עקרוניות, מתי נכנסים לביצוע כאן.

דוד אמסלם: דרך אגב, הם מבצעים את זה באמצעותכם או שהם עושים את זה?

<בעז קרצ'מר: לא, זה הם עושים.

דוד אמסלם: אוקיי.

<בעז קרצ'מר: הסעיף הבא, אנחנו עדיין בעידוד התעשייה.

<בעז קרצ'מר: זה יופי של החלטה, הכול טוב ויפה, הבעיה היחידה היא שזה על פי חוק עידוד השקעות הון בתעשייה וזה ליצואנים בלבד.

<בעז קרצ'מר: יש לנו מעט מאוד יצואנים בעוטף, או לא מעט מאוד, אבל זה לא רוב היצואנים.

<בעז קרצ'מר: לא שמנו לב לזה שזו בעצם המגבלה הגדולה כשכתבו, לא הצלחנו לשנות את זה.

<בעז קרצ'מר: זה שינוי - - -

דוד אמסלם: בעז, מה החלטת הממשלה?

דוד אמסלם: אם אתה רוצה לפתוח את הסעיף - - - זה ליצואנים בהחלטת הממשלה?

<בעז קרצ'מר: לא, כתוב על פי חוק עידוד השקעות הון בתעשייה, זה מה שכתוב, ובחוק עידוד השקעות הון בתעשייה זה רק ליצואנים.

דוד אמסלם: אין בעיה, אז למדת גמרא, החלטת הממשלה זה בדיוק היצואנים.

<בעז קרצ'מר: נכון.

דוד אמסלם: יפה, אז למה לך להעלות נושא שהוא לא במסגרת - - - אני כרגע באתי לישיבה, לא לבדוק מה - - - בסוף תעלה את שאר הצרכים.

דוד אמסלם: יש סור מרע ויש עשה טוב.

דוד אמסלם: אני לפעמים משתגע, החלטות ממשלה שלא מתממשות כמה שנים.

דוד אמסלם: בדיון הקודם, שאנחנו כעסנו מאוד, זה למה הם לא מממשים את ההחלטות שהם קיבלו.

דוד אמסלם: אחרי זה אתה רוצה לשדרג אותה?

דוד אמסלם: בסוף תגיד לי.

<בעז קרצ'מר: יש לי רק הערה, להשלים את הנושא, בהחלטת הממשלה, דווקא בסעיף ההחלטה כתוב שיש בסמכות השר הממונה והמנכ"ל להסיט מסעיף לסעיף בתקציבו.

<בעז קרצ'מר: הסעיף הזה, היות ולהערכתנו הוא לא מתממש כמו שביקשנו, רצינו להסיט אותו לסעיף אחר.

<גדי ירקוני: אבל, בעז, שים את זה לסוף, בוא נלך על החלטות שלא מקוימות כרגע.

<בעז קרצ'מר: סעיף 35ג', קול קורא.

<בעז קרצ'מר: דורון, תן לי פה סיוע.

<בעז קרצ'מר: לא פורסם עדיין הנוהל, הקול קורא לזיכוי החקלאים, מאיזה סיבה?

<קריאה: מס מעסיקים.

<דורון צפלביץ: אני אתן שלושה סעיפים של משרד החקלאות.

דוד אמסלם: דרך אגב, תזכירו לי לספר לכם בסוף בסוף מה שנקרא מבחינת הרכילות, על סיפור חוק המים שאנחנו הולכים לסגור אותו.

דוד אמסלם: זה מעניין אתכם מאוד.

<גדי ירקוני: מאוד מעניין אותנו.

<דורון צפלביץ: אני אתן שלושה סעיפים שקשורים לחקלאות.

<דורון צפלביץ: קודם כל הנושא של מס מעסיקים.

<דורון צפלביץ: בעיקרון, אחרי הרבה זמן מול המחוז פורסם קול קורא להערות הציבור - - -

<קריאה: תהיו רגע מסודרים, תגיד מה הייתה ההחלטה בשתי מילים.

רויטל סויד: בדיוק, תגידו לנו את ההחלטה - - -

<קריאה: מה הייתה ההחלטה ומה לא בסדר.

<דורון צפלביץ: החלטת הממשלה הייתה זיכוי של 50% ממס מעסיקים בשנים 14' עד 17'.

<דורון צפלביץ: מ-15' בוטל מס מעסיקים, זה אומר שנשאר רק את 14'.

<דורון צפלביץ: שנת 14' לקח הרבה מאוד זמן, בסופו של דבר המחוז פרסם קול קורא להערות הציבור, הועברו הערות הציבור, הקול קורא עצמו לא מפורסם כרגע, הוא תקוע איפה שהוא בין האוצר - - -

דוד אמסלם: קול קורא למה?

דוד אמסלם: לא הבנתי.

<דורון צפלביץ: חקלאי העוטף אמורים לקבל זיכוי על עובדים זרים על מס מעסיקים.

דוד אמסלם: אנחנו מדברים על העובדים הזרים?

<דורון צפלביץ: כן.

דוד אמסלם: עשיתי דיון על העובדים הזרים, זה אותם 50% שדובר עליהם אז.

<דורון צפלביץ: החקלאים שילמו מס מעסיקים, אמרו שנקבל אותו חזרה.

<דורון צפלביץ: אז הם, בשביל למרוח את העניין, אני אומר את זה בעברית, עשו קול קורא - - -

דוד אמסלם: למה צריך קול קורא?

רויטל סויד: על איזה סכום אנחנו מדברים?

<דורון צפלביץ: אנחנו מדברים על 15 מיליון לשנה.

רויטל סויד: וכמה החזר מזה?

<דורון צפלביץ: אנחנו מדברים על 15 מיליון.

רויטל סויד: זה ההחזר?

רויטל סויד: אתם צריכים לקבל את כל ה-15 מיליון?

דוד אמסלם: זה לא נפתר?

<דורון צפלביץ: לא, זה לא נפתר.

דוד אמסלם: אורי שיינין מטפל בזה?

דוד אמסלם: מי הרפרנט באוצר?

<גדי ירקוני: אנחנו לא יודעים.

<דורון צפלביץ: אם אפשר עוד הערה לגבי זה, זה יכול להיפתר, יש פה שני שלבים של פתרון.

<דורון צפלביץ: קודם כל זה צריך להתפרסם, דבר שני, זה יכול היה להיפתר בדקה, משרד האוצר בעיקרון גבה מהחקלאים, הוא יכול לזכות אותם בלחיצת כפתור, אבל הוא לא מוכן.

דוד אמסלם: אני כרגע לא בפרוצדורה.

דוד אמסלם: איך מגיע לחקלאי, האם הוא רוצה לזכות אותו במס הקיים או לשלוח צ'ק הביתה, זה פחות חשוב לי.

<גדי ירקוני: לא, מה שהוא אומר, שהם רוצים שכל חקלאי יגיש בקשה, במקום ללחוץ על כפתור ולהוציא פלט, נגיד הוא שילם 2,000 שקל, תזכו אותו, כי כך אנשים לא יגישו ואז זה ייכנס חזרה לקופה.

דוד אמסלם: האמת היא שאני לא ארצה לעשות דיון על אותה בקשה עוד הפעם, תעבור עוד שנה ואתה יודע, זה לא שווה את הריבית בכלל.

דוד אמסלם: בסופו של דבר, חשוב לי שהפרוצדורה תיחתך וייקבע הכלל.

דוד אמסלם: יכול להיות שכל אחד יבוא, יצטרך למלא איזה טופס, אז אתם תודיעו לאנשים שלכם 'נא מלאו את הטפסים', אבל חייבים להזיז את זה, זה 2014.

<תמיר עידאן: צודק.

<תמיר עידאן: אני אגיד עוד מילה על מס מעסיקים.

<תמיר עידאן: , 15', הוסט לשיקום תשתיות בעוטף, הכסף של 15', וה-15 של 17' התאגדה, הוא לא יהיה, נעלם, לא יודעים איפה הוא, וזה לא פייר, מתוך החלטת הממשלה נעלמו עכשיו 15 מיליון.

רויטל סויד: איזה 15?

<תמיר עידאן: אושר זיכוי לשלוש שנים, 15 מיליון לשנה על החזר מס מעסיקים.

<תמיר עידאן: 14' אמורים להחזיר, יש את הפרוצדורה שדיברנו עליה עכשיו, מ-2015 במדינה בוטל מס מעסיקים, לא רק בעוטף, לכן הסעיף הזה התייתר, נשאר 15 ו-15, 30 מיליון, אמרנו מה עושים?

<תמיר עידאן: 15 מיליון לקחנו לתגבר את שיקום התשתיות העוטף, לתגבר את שיקום התשתיות שעושים עכשיו וזה מבורך, עוד 15 מיליון נעלמו.

<תמיר עידאן: פשוט נעלמו.

<תמיר עידאן: הסעיף הזה מתוקצב - - -

דוד אמסלם: לא הצלחתי להבין את מה שאתה אומר.

דוד אמסלם: אתה מדבר איתי כרגע על מס מעסיקים שבעצם הורידו אותו ב-50%.

<תמיר עידאן: לא, ב-100.

<תמיר עידאן: החלטת הממשלה אומרת שבעוטף לתת החזר מס מעסיקים לשלוש שנים, 15 מיליון לשנה.

דוד אמסלם: לבטל או לגבות ולהחזיר?

<תמיר עידאן: מה שגבית ב-14' להחזיר, הלאה לא לגבות.

רויטל סויד: אבל אם הוא בוטל אז מה?

<תמיר עידאן: זאת אומרת נשאר בתקציב, 30 מיליון.

דוד אמסלם: אז קיבלת מתנה שכולם קיבלו אותה, נניח - - -

<תמיר עידאן: אז נשאר 30 מיליון בתוך התקציב - - -

דוד אמסלם: לא, לא נשאר, זה מה שאני לא מבין.

דוד אמסלם: יש הבדל, לכן שאלתי, אם אתה גובה ואמור להחזיר אז לכאורה נשאר, תיאורטית, אבל אם אתה לא גובה אז לא נשאר כלום.

<תמיר עידאן: לא, הרי מתוך המיליארד ו-300 מיליון שקל יכולנו מראש להגיד לא רוצים מס מעסיקים, רוצים משהו אחר.

דוד אמסלם: הבנתי.

<קריאה: ההחלטה איפה לסייע לתקציבים - - -

דוד אמסלם: הבנתי.

דוד אמסלם: אתה אומר שבעצם הייתה החלטה על מיליארד ו-300 ועכשיו באנו לחלוקה.

דוד אמסלם: אתם החלטתם שבונים על הסעיף הזה וכרגע - - -

<תמיר עידאן: בדיוק.

<תמיר עידאן: עובדה היא ש-15 מיליון כן הסכימו להעביר לשיקום לתשתיות.

דוד אמסלם: הבנתי, מה אתה אומר?

<גלבוע זינגר: עוד פעם, מהמידע שנמסר לי אתמול ממשרד החקלאות, אותו נוהל שלא פורסם כבר שנתיים יפורסם בשבוע הבא.

דוד אמסלם: למה?

דוד אמסלם: זה בגלל הישיבה שלנו או בגלל - - -

<גלבוע זינגר: אפשר להגיד בגלל הישיבה, נגיד, לצורך הקרדיט, אבל לא - - -

דוד אמסלם: זו שאלה אחת.

דוד אמסלם: אין בעיה, אני עוד מעט אסכם את הסעיף, אני שואל שאלה אחרת.

דוד אמסלם: תמיר אומר, בסך הכול החלטת הממשלה התחילה מסכום - - -

<גלבוע זינגר: 1.3 מיליארד שקלים.

דוד אמסלם: ישבו עם החבר'ה ואמרו 'איך נחלק אותו?' והגיעו לכאן.

דוד אמסלם: אמרו, 'תשמע, מס מעסיקים 50%, אנחנו רוצים שלחבר'ה בעוטף אנחנו רוצים להקל', אמרו 'בסדר', סך הכול 15 מיליון שקל.

דוד אמסלם: היות שהמס הזה נעלם ממדינת ישראל, זה אני מספר לך בגלל שעשינו דיון, אני עשיתי דיון על הנושא של העובדים בחקלאות, חלק מהאנשים פה היו בדיון הזה, אז המדינה החליטה שאת המס הזה אנחנו לא גובים.

דוד אמסלם: אומר תמיר, 'אם ככה, אנחנו שמנו על הסעיף הזה 15 מיליון שקל, בשנה שעברה הסטנו את זה לתשתיות, השנה אומרים לנו שאין כסף'.

דוד אמסלם: אז אל"ף, זה במסגרת החלטת הממשלה - - -

<גלבוע זינגר: אתה מדבר על הסטות בתוך ההחלטה.

דוד אמסלם: בוודאי.

דוד אמסלם: כל הסיפור הזה, כל ההחלטה של ה-1.3 מיליארד, אנחנו כל הזמן צריכים לעקוב אחריה וכל הזמן להסיט, בגלל שאנחנו התחלנו אותה לפני שלוש-ארבע שנים ודברים משתנים.

דוד אמסלם: באים, אתה יודע, כמו שכאן, פתאום הסעיף נעלם ואנחנו מעבירים אותו למקום אחר.

דוד אמסלם: יכול להיות שמחר ישימו דגש במקום אחר, שפתאום יסתבר להם ששם - - - הם צריכים תמיד להצביע על המקור.

דוד אמסלם: סך הכול זה 1.3 מיליארד, לא משנה כרגע מבחינת המדינה לאן זה הולך.

דוד אמסלם: לכן כאן בסעיף הזה יש 15 מיליון שקל, אם הוא לא מוסט זה אומר שאתה יכול לעשות 1.3 מיליארד מינוס 15 מיליון ואנחנו לא רוצים להוריד את ה-15 מיליון, בגלל שהממשלה החליטה על 1.3 מיליארד.

דוד אמסלם: אז תבדוק לי, ה-15 מיליון שקל האלה, אל"ף, מה התכוונו לעשות איתם, ואם כן, אם לא מתכחשים באוצר לזה שהם הלאימו אותם, אז תסגור איתם את הסעיף שהם מסיטים.

חיים ילין: יש 15, 15, 15, ה-15 הראשונים שמעת, עכשיו נשארו 30 מיליון שקל, ה-30 מיליון שקל לפני חודשיים עברו מהאוצר למשרד החקלאות דרך ועדת הכספים, כל ה-30, בגלל שזה 15'-16'.

חיים ילין: הם עשו את כל ההעברות, ה-30 נמצאים היום בקול קורא, הם עברו ביחד עם ה-80 מיליון שקל של החטיבה להתיישבות לעוטף עזה.

חיים ילין: ה-30 נמצאים היום במשרד החקלאות.

חיים ילין: בגלל שהכסף הזה היה בסעיף תקציבי של הנחת מס מעסיקים, הועבר לסעיף אחר, משרד החקלאות צריך לצאת עכשיו עם קול קורא לעוטף עזה על 30 מיליון שקל, או 28, אני לא זוכר כמה נשאר, כי השתמשו במשהו שם.

חיים ילין: זהו, אבל זה בידיים של משרד החקלאות, לא של האוצר.

חיים ילין: חד משמעית.

<קריאה: ואותו קול קורא יפורסם בשבוע הבא.

<קריאה: משרד החקלאות טוען שלא.

<קריאה: משרד החקלאות מתכחש למה שחיים אמר.

חיים ילין: האוצר לא לקח שקל משם והבקשה הייתה שיסבו את הנחת המס לתשתיות חקלאיות לעוטף עזה.

חיים ילין: משרד החקלאות קיבל את הבקשה, רק מה?

חיים ילין: הוא לא יכול לעשות את זה בלי הקול קורא.

חיים ילין: אם אתם אומרים שהשבוע ייצא קול קורא - - -

<קריאה: לא, זה שני דברים שונים.

<קריאה: הקול קורא שדיבר עליו זה 14'.

דוד אמסלם: לא הצלחתי להבין - - -

רויטל סויד: כן, כי דיברתם על שני נושאים שונים.

רויטל סויד: אתה דיברת על סכום שנגבה - - -

חיים ילין: השנה הראשונה זה קול קורא לכל מי ששילם, הוא עכשיו יזוכה ב-50%.

חיים ילין: השנה השנייה והשלישית, ה-30 מיליון שקל הועברו דרך ועדת הכספים למשרד החקלאות.

חיים ילין: במשרד החקלאות יש 30 מיליון שקל ביד, שזה להנחת מס, הם צריכים לעשות הסבה לסעיף אחר.

חיים ילין: בשביל לעשות את ההסבה הזאת הם צריכים לצאת בקול קורא ולקבוע מה האחוזים של המענקים.

דוד אמסלם: מבחינתי קול קורא זה סוג של מכרז שיוצא לציבור.

דוד אמסלם: כשאנחנו מעבירים מסעיף לסעיף זה לא קול קורא, זה בדיחה.

דוד אמסלם: לכן משתמשים פה במושגים שאני לא מכיר אותם.

דוד אמסלם: אוקיי, הבנתי.

<תמיר עידאן: משפט אחרון, שתבין את העניין.

<תמיר עידאן: אני ביקשתי להעביר את זה לשיקום תשתיות, היה דיון ארוך על זה, אמרו 'נעביר לך 15 מיליון בתנאי שאתה שותק על ה-15 מיליון השניים', בסדר?

<תמיר עידאן: זהו, זה הסיפור.

חיים ילין: 30 במשרד החקלאות, כדי שינהל איתך משא ומתן - - -

דוד אמסלם: הבנתי, טוב.

דוד אמסלם: גלבוע, דבר עם בן, מנכ"ל משרד החקלאות, תבדוק איתו לגבי ה-30 מיליון האלה, שני דברים, האחד, אם הם קיימים אצלם באמת, אם מה שאמר חיים זה נכון.

דוד אמסלם: זה נשמע לי סביר.

דוד אמסלם: שתיים, האם הם מתואמים עם - - - דרך אגב, עם מי מדברים?

<קריאה: איתנו.

דוד אמסלם: מי זה 'איתנו'?

דוד אמסלם: זה המון אנשים, איתך?

<גדי ירקוני: עם דורון.

דוד אמסלם: האם הם מתואמים עם הנציגות של העוטף לגבי הסעיפים שלשם הם אמורים להעביר אותם.

<רחל ירום: רק עדכון.

<רחל ירום: מתוך ה-15 של שנה אחת כבר 12 הועברו לביצוע על ידי החטיבה להתיישבות, הם כבר בביצוע.

<רחל ירום: נחתם עם החט"ל וזה כבר קיים.

<תמיר עידאן: 18 חסרים לנו.

דוד אמסלם: ה-15 של איזה שנה?

<רחל ירום: לא, 12 מיליון רק.

רויטל סויד: 12 על מה?

רויטל סויד: של 2014?

רויטל סויד: של 15'?

<בעז קרצ'מר: של 15'.

דוד אמסלם: בסדר, ה-14' חוזר לחקלאים.

<רחל ירום: 15' בוצע כבר.

<רחל ירום: מה שרצו היישובים, שיקום תשתיות.

דוד אמסלם: 12 מיליון בעצם עברו ל - - -

<בעז קרצ'מר: מתוך ה-30 12 עבר.

דוד אמסלם: שנייה, אני יודע לשאול את השאלות.

דוד אמסלם: אתם העברתם 12 מתוך 15, את מדברת איתי על 2015.

<רחל ירום: כן.

דוד אמסלם: עכשיו אתם אמורים להעביר 12 או כל ה-15?

<רחל ירום: אמורים להביא לאן?

<רחל ירום: לא הבנתי את השאלה.

דוד אמסלם: לאותו סעיף, אתם הרי העברתם לאותו סעיף.

<רחל ירום: אנחנו העברנו לשיקום תשתיות, ל-18ב', את ה-12 מיליון לפי בקשת היישובים.

דוד אמסלם: אז אני רוצה להבין, הם מדברים כרגע על משהו.

דוד אמסלם: מדובר על סעיף שמדובר על סבסוד חקלאות, סבסוד מס מעסיקים ולכן 14', הם מסתדרים שם.

דוד אמסלם: אני מניח שהחטיבה להתיישבות לא קשורה לסבסוד של החקלאים.

דוד אמסלם: כשבא 15' אתם נכנסתם לתמונה בגלל שמדובר בתשתיות.

<רחל ירום: נכון, הם עשו הסבה.

<רחל ירום: לפי ההסכם אפשר להסב מתקציב לתקציב, מהסעיפים, לפי מנגנון שמסודר בהסכם.

דוד אמסלם: אני מחפש להסב את אותם 15 - - -

<רחל ירום: בסדר, רק רציתי להגיד שזה לא 30, זה בעצם פחות, זה 18.

<בעז קרצ'מר: 30 פחות 12 שכבר עברו.

דוד אמסלם: עכשיו אני מבין שמתוך ה-15 שהיו אמורים להתקבל בשנת 2015 לטובת מס מעסיקים, אמורים להעביר את זה לתשתיות.

<רחל ירום: כבר הועבר, בוצע.

דוד אמסלם: אתם העברתם 12.

חיים ילין: הם קיבלו 12 מתוך ה-30, נשאר 18.

<קריאה: לא, הועבר אליהם.

דוד אמסלם: למה קיבלתם 12 ולא 15?

<בעז קרצ'מר: כי זה מה שביקשנו.

דוד אמסלם: למה ביקשת 12 ולא 15?

<בעז קרצ'מר: כי 23 יישובים ב-4 עד 7, חצי מיליון זה מה שביקשנו - - -

דוד אמסלם: וה-3 מיליון לאן?

<בעז קרצ'מר: ה-3 מיליון ביקשנו ועדיין לא הועבר.

דוד אמסלם: לאן?

דוד אמסלם: לאותו סעיף?

<תמיר עידאן: לא, לתשתיות חקלאיות.

דוד אמסלם: אני עכשיו מבין.

דוד אמסלם: אתה אומר, ה-15, חילקנו אותם לשניים, 12 דרכם וחסר לנו עוד 3, זה אומר שבגדול חסר לנו 3 מיליון לשנת 15' ועוד 15 מיליון של 16'.

<בעז קרצ'מר: מדויק לחלוטין.

דוד אמסלם: זה מה שאתה בודק, בסדר?

חיים ילין: אם אתם רוצים לבטל את כל הפרוצדורה של הקול קורא של משרד החקלאות, הוא יכול מחר בבוקר להעביר את כל ה-18 לחט"ל, הוא רשאי לעשות את זה כי הכסף נמצא אצלו ואז אין שום בעיה.

<רחל ירום: אבל בתור מה אני אעשה את זה?

<רחל ירום: בתור מס מעסיקים?

חיים ילין: לא, לתשתיות - - - את ה-12 מיליון שקל, כמו שנתנו לך את ה-50 ב - - -

<דורון צפלביץ: מילה אחת על ה-3 מיליון.

<דורון צפלביץ: ה-3 מיליון אמורים לעבור ממשרד החקלאות לשדרוג תשתיות, אנחנו ביקשנו את כל ה-15.

דוד אמסלם: עברנו את זה.

דוד אמסלם: גלבוע, הרי בסוף אני אשב איתך בעוד שבוע וחצי, שבועיים על הנושא הזה, אני ואתה, אז תרשום, 3 מיליון ל-2015, אתה יושב מול משרד החקלאות, אני מבין שהכסף חונה אצלו כרגע, 3 מיליון ל-2015 ועוד 15 מיליון ל-2016, מדובר על שדרוג תשתיות שעובר ממס מעסיקים לטובת שדרוג תשתיות.

דוד אמסלם: אתה שואל אותם איפה זה עומד.

<גלבוע זינגר: הם צריכים להעביר בנוסף?

דוד אמסלם: לא.

דוד אמסלם: אני אעשה לך סדר, כדי שההוא לא יספר לך במשרד החקלאות, יבזבז לך עשר דקות על כל התהליך, אז אני אומר לך, אתה שואל אותו ישר, 3 מיליון חסרים מ-2015 לשדרוג תשתיות, שזה עובר ממס מעסיקים, מה שנחסך שם.

דוד אמסלם: באותו סעיף 2016, כל ה-15 מיליון, לא עבר כלום, סך הכול 18 מיליון.

<בעז קרצ'מר: סעיף 38א', שמתי לכם עותקים של תכנית הממשלה.

<בעז קרצ'מר: היינו אמורים לקבל תמיכה לכל דונם מושקה, סך הכול 25 מיליון שקל מחולק לשנים 2014-2018, בוצע ביצוע חלקי.

<בעז קרצ'מר: דורון, בבקשה.

<דורון צפלביץ: אני אוסיף עוד מילה על זה.

<דורון צפלביץ: בעיקרון, כמו שבעז אמר, זה 14'-18', ב-15' היינו אמורים לקבל 10 מיליון, זה 5 מיליון שקל לכל שנה.

<דורון צפלביץ: זה עלה בזמנו לוועדת חריגים, כי היו עיכובים, משום מה באוצר אישרו 5 מתוך ה-10 מיליון.

דוד אמסלם: לא הבנתי.

דוד אמסלם: זאת אומרת יש לי חשבונית, זה 5 מיליון שקל כל שנה?

<דורון צפלביץ: כן.

דוד אמסלם: ב-2014 קיבלנו?

<דורון צפלביץ: לא, ב-2014 נעלם.

דוד אמסלם: גלבוע, אתה מכיר את הנושא?

דוד אמסלם: למה ב-2014 הם לא קיבלו?

דוד אמסלם: דרך אגב, הכסף חונה במשרד החקלאות?

דוד אמסלם: משרד החקלאות קיבל תקצוב על זה?

<דורון צפלביץ: לטענת משרד החקלאות זה חונה באוצר.

דוד אמסלם: האם באותה החלטה, הסעיף הספציפי הזה, הוא היה אמור לבוא ממקורות משרד החקלאות, או אקסטרה מהאוצר?

<דורון צפלביץ: אני חושב שזה תוספתי.

<גלבוע זינגר: אקסטרה מהאוצר.

<גלבוע זינגר: עוד פעם, ממידע שניתן לי ממשרד החקלאות הם מכירים את הבעיה ועד סוף 2016 הם מקווים לפתור אותה ולהעביר את הכסף בחזרה - - -

דוד אמסלם: לא, אלה תשובות לא טובות.

דוד אמסלם: אני אסביר לך למה.

דוד אמסלם: ב-2014 הם אמורים לקבל 5 מיליון, ב-2015 עוד 5 מיליון, כמה זה 5 ועוד 5?

<גלבוע זינגר: לא, אבל זה הם קיבלו.

<בעז קרצ'מר: 5 קיבלנו.

דוד אמסלם: ה-5 שקיבלתם זה 2014 או 2015?

<גלבוע זינגר: 15'.

<גלבוע זינגר: הסוגיה היחידה, ב-2014 לא קיבלו.

דוד אמסלם: זה כסף אחר?

<בעז קרצ'מר: הוא מריח אחרת כי הוא יותר חדש.

דוד אמסלם: אז אם קיבלתם 2015, מה הם אומרים לכם על 2014?

<בעז קרצ'מר: בודקים, זה היה מזמן.

<דורון צפלביץ: שהם שתו את הכסף.

דוד אמסלם: הם היו אמורים לתת על 2014 ולבדוק 2015.

<דורון צפלביץ: יותר מזה, אז עוד לא אושר תקציב, לוועדת חריגים עלו כל ה-10 מיליון, אישרו רק 5 מיליון.

דוד אמסלם: אז איך אתם יודעים שאישרו 2015 ולא 2014?

<דורון צפלביץ: ככה אנשי משרד החקלאות אומרים.

דוד אמסלם: זאת אומרת אנחנו בטוחים בנושא הזה ב-5 מיליון שקל ל-2014 ועוד 5 מיליון שקל ל-2016.

<דורון צפלביץ: כן, ב-16' לכאורה הטענה שהם אמורים לשלם את זה עכשיו, אבל הם עוד לא שילמו.

<גלבוע זינגר: אמרתי, מה שנמצא במשרד החקלאות, עד סוף השנה הנושא הזה נפתר.

<גלבוע זינגר: ב-14' הם מתחייבים להחזיר לעוטף את הכסף שהם חייבים להם.

<גדי ירקוני: אתה יודע מה המזל הכי גדול בהחלטה הזאת?

<גדי ירקוני: שתמיד יש סוף שנה.

<גדי ירקוני: ב-2016 נגיע, יגידו לנו סוף 2017.

<גדי ירקוני: אנחנו כל הזמן מטפלים בזה, אנחנו משתגעים מזה.

דוד אמסלם: תרשום לך שאני מבקש שאתה תשב עם משרד החקלאות ואני מבקש שתקבל משהו יותר מדויק, לגבי 2014, למה צריך להמתין עד סוף 2016.

דוד אמסלם: אני מדבר כרגע רק על 2014, מעניין אותי ה-5 מיליון של 2014, מדוע עד היום הם לא עברו ולמה אנחנו צריכים לחכות עד סוף 2016.

<גלבוע זינגר: מדוע?

<גלבוע זינגר: או שאתה רוצה שהכסף יעבור?

דוד אמסלם: אם יש הרשאה אוצרית ולכאורה הכסף חונה באוצר ומשרד החקלאות אומרים 'אנחנו נמשוך אותו', זה חוצפה, אז אני רוצה להבין למה.

דוד אמסלם: הרבה פעמים הוויכוח, אם זה מהמקורות שלך אז אתה אומר 'אין לי', אבל אם יש החלטת ממשלה שבעצם האוצר מביא את זה והאוצר מתווכח שהוא מביא, אז לא הצלחתי להבין למה משרד החקלאות לא מעביר.

דוד אמסלם: לגבי 2014 בלבד, 5 מיליון, תרשום לך.

<גלבוע זינגר: רשום.

<בעז קרצ'מר: אתה שאלת, הכול אוצרי, זה תוספתי אוצרי.

דוד אמסלם: כן, הבנתי.

<בעז קרצ'מר: סעיף 41.

<בעז קרצ'מר: זה עניין שאני לא יודע אם בוצע או לא, אני מודה על האמת, אם החברים יכולים לעדכן.

דוד אמסלם: אם אתה לא יודע למה שמת אותו בצהוב?

<בעז קרצ'מר: כי אוטוטו השנה, אין החלטה של הארכת ההנחה לארנונה ל-2017-2018.

<קריאה: זה לא קשור להחלטה.

חיים ילין: בעז, אתה מתבלבל.

<בעז קרצ'מר: זה כן, זה סעיף 41.

<קריאה: מה כתוב בסעיף 41?

<בעז קרצ'מר: שזה נגמר ב-2016.

חיים ילין: נכון, אז עכשיו יש תכנית בנובמבר שצריכה להתחיל.

דוד אמסלם: בעז, תגיד לי אתה מה ההחלטה, עזוב את ראשי הרשויות עכשיו.

<בעז קרצ'מר: סעיף 42, סליחה, זו טעות דפוס, לתקן את החלטת הממשלה לשנים 2015-2016.

דוד אמסלם: מה הוא אומר?

<בעז קרצ'מר: לתת הנחה מוגברת בארנונה ל-45% למגורים ו-39% לאחרים.

דוד אמסלם: מה השיפוי?

דוד אמסלם: בכסף כמה מדובר?

<בעז קרצ'מר: אני לא יודע.

דוד אמסלם: אמרו שישפו את הרשויות?

<בעז קרצ'מר: כן.

<בעז קרצ'מר: אבל בהחלטת הממשלה זה לא מופיע תקציבית, זו החלטה מנהלית, לתקן את החלטת הממשלה.

דוד אמסלם: אם החלטת הממשלה לא דיברה על כסף, שים בצד.

דוד אמסלם: לא חשוב לי.

דוד אמסלם: אם היא התכוונה שהרשויות יספגו את זה אז זו שאלה אחרת ואני לא נכנס לזה.

<קריאה: לא, לא, לא.

דוד אמסלם: רק שנייה, תן לי.

דוד אמסלם: בגלל שיש פה ראשי רשויות אני לא רוצה לשאול אותם מה הם עשו עם הכסף.

דוד אמסלם: לכן אני שואל - - -

רויטל סויד: חבר'ה, אני ממליצה לשמור על זכות השתיקה.

דוד אמסלם: אם ההחלטה היא החלטה ממשלתית, שיש בגינה שיפוי כספי, תגיד לי.

דוד אמסלם: אם לא, תדלג.

<בעז קרצ'מר: יש שיפוי כספי בעליל, אבל זה לא - - -

דוד אמסלם: מי אמר שיש שיפוי?

<בעז קרצ'מר: משרד האוצר.

דוד אמסלם: בכמה כסף?

<בעז קרצ'מר: אני לא יכול לדעת בכמה כסף, אין לי את הנתון, זה מותנה במספר התושבים - - -

<קריאה: אבל ב-16' קיבלנו, אין בעיה, הבעיה זה 17'.

<קריאה: 2017, זה לא רלוונטי לפה.

חיים ילין: אתם מעלים נושאים שלא נוגעים לתכנית ומטעים את הוועדה.

<קריאה: דודי, ה-16' סגור, אין מה להעלות את זה, ב-17' אנחנו בונים תכנית אחרת.

<בעז קרצ'מר: זה לא מעקב אחורה, זה נכון.

דוד אמסלם: שנייה.

דוד אמסלם: ההחלטה היא שכל מועצה מסתדרת מול משרד הפנים באופן אישי?

<בעז קרצ'מר: לא.

דוד אמסלם: כל העוטף יושב ביחד מול משרד הפנים?

דוד אמסלם: לגבי הסעיף הזה.

<בעז קרצ'מר: הסעיף הזה מופיע בתכנית כשינוי של החלטת ממשלה מספר 114 מדצמבר.

דוד אמסלם: אתה לא איתי.

דוד אמסלם: אני אשאל מה אני לא מבין.

דוד אמסלם: שנייה, החלטת הממשלה אמרה שעל השנים האלה אנחנו רוצים לתת לתושבים הנחה בארנונה.

דוד אמסלם: האזרח בקצה צריך לקבל הנחה של 45%, באה המועצה ואומרת 'רק רגע, שפה אותי.

דוד אמסלם: זה אזרח שלי, נכון, אבל שפה אותי'.

דוד אמסלם: בא משרד הפנים, אני מבין שאותה החלטת ממשלה אומרת לכם 'אנחנו נשפה אתכם'.

דוד אמסלם: דרך אגב, יש החלטות שהממשלה והכנסת מקבלות לגבי האזרחים ואתם לא משופים.

דוד אמסלם: אני עברתי איתך עכשיו סדרה של החלטות שאני לא החלטתי.

<בעז קרצ'מר: אבל פה יש שיפוי.

דוד אמסלם: יופי, עכשיו השאלה היא כזו, כל רשות מתנהלת מול הממשלה, מול משרד הפנים, באופן עצמאי.

דוד אמסלם: אתם קולקטיב שקשור להחלטה הזאת, אבל בשוטף הוא מתעסק עם ה - - - שמעתי אותו ברדיו לפני שבוע מדבר על חוף הים שלו.

דוד אמסלם: למרות שאני עושה לו את המאבק שלו הוא לא - - - לכן אני אומר, כל מועצה מתנהלת מול משרד הפנים.

דוד אמסלם: כאן בעסק הזה, אני מניח, כל מועצה מתנהלת מול משרד הפנים, היא אומרת לו 'שפה אותי עבור הארנונה שאני נותנת', למה?

דוד אמסלם: בגלל שזה לא משהו ליניארי, לכל מועצה יש תושבים אחרים, מספר אחר.

דוד אמסלם: אז הוא עושה את החשבון שלו, יושב הרפרנט ואומר לו 'למה אתה אומר 3 מיליון?', הוא יושב איתו ואומר לו 'יש לי ככה תושבים, הנה הארנונה שלי, אני מבקש', ביקשת 45%, 'זה יוצא לי 2.5 מיליון', יושב עכשיו גדי ואומר 'אצלי זה יוצא מיליון', ההוא אומר 'אצלי 10 מיליון'.

דוד אמסלם: כל אחד מתנהל עם עצמו.

דוד אמסלם: עכשיו, מה אתה צריך אותי?

<בעז קרצ'מר: רק לדבר אחד, והחברים יתקנו אותי אם זה לא נוגע לזה, זה אחד הסעיפים היחידים בהחלטה הזאת שהמשמעות שלהם זה לתקן החלטה קודמת וזה נגמר בעוד שלושה חודשים.

<בעז קרצ'מר: הכוונה הייתה - - -

דוד אמסלם: אתה רוצה להאריך את זה?

<בעז קרצ'מר: ודאי.

דוד אמסלם: הלו.

דוד אמסלם: כרגע הדיון שלי הוא - - -

<בעז קרצ'מר: הוא לאחורה.

דוד אמסלם: אל עכשיו תרחיב לצדדים ותעלה לי עכשיו עוד נושאים חדשים - - -

<בעז קרצ'מר: קיבלתם את זה לפני שבוע, הייתם יכולים להעיר.

דוד אמסלם: תוריד את העניין הזה.

דוד אמסלם: תתקדם.

<בעז קרצ'מר: קדימה.

<בעז קרצ'מר: דרך אגב יש עוד כמה סעיפים שנגמרים בזה.

<בעז קרצ'מר: סעיף 43, בבקשה.

<בעז קרצ'מר: התקצוב של הכביש, נכון להיום, הוא על חלקו בלבד - - -

דוד אמסלם: ראיתי שעובדים עליו.

<גדי ירקוני: איפה ראית?

דוד אמסלם: נסעתי עליו, ראיתי קרצוף.

<בעז קרצ'מר: נכון.

<בעז קרצ'מר: עובדים עליו.

<בעז קרצ'מר: זה שיפוצים, זה לא הרחבה.

דוד אמסלם: עשו שם קרצוף חבל על הזמן, זה לא שיפוצים.

<גדי ירקוני: זה שיפוצים.

דוד אמסלם: זה נקרא לעשות שיפוצים?

דוד אמסלם: דרך אגב, למה הוא לא לקח את החומר המקורצף, הוא פיזר אותו בצדדים?

<קריאה: הוא עושה ממנו שוליים.

דוד אמסלם: לא, זה לא שוליים.

חיים ילין: כן, כל פעם הוא עושה עוד 10 סנטימטרים שוליים, זו השיטה שלו.

דוד אמסלם: לא חשוב, אני אומר לכם, זה ייסחף לכם למטה, אבל לא משנה.

<גדי ירקוני: לא, תוך שנתיים זה איננו.

<גדי ירקוני: עוד שנתיים צריך להיות פה כביש 4 מסלולים.

<גדי ירקוני: אחת ההחלטות בממשלה זה לעשות כביש 4 מסלולים - - -

דוד אמסלם: אז אל"ף, זה לא שוליים, זה לא בטיחותי, הוא סתם אוסף את זה, זה לכלוך, אבל לא חשוב, הוא חוסך רק את הפינוי וההובלה, אבל לכם מוכרים שוליים.

דוד אמסלם: בסדר, לא חשוב לי.

<גדי ירקוני: מותר לנו גם לאכול לוקשים לפעמים.

דוד אמסלם: זה הכביש הזה עכשיו?

דוד אמסלם: הכוונה להרחיב אותו?

<גדי ירקוני: ההחלטה אומרת להרחיב אותו ב-250 מיליון שקל.

<גדי ירקוני: צריכים לראות, אל"ף, שסוף כל סוף גם ההחלטה הזאת זזה כמו ש - - -

דוד אמסלם: קודם כל סטטוטורית יש פה כביש?

<בעז קרצ'מר: הכול ברצועת הכביש.

דוד אמסלם: הכול במסגרת תחום הדרך?

<בעז קרצ'מר: כן.

<גדי ירקוני: עכשיו הם מתכוונים לעשות רק עד צומת מעון, לשם כסף מספיק.

<גדי ירקוני: צריך לראות איך ממשיכים את הכביש הזה עד צומת סעד.

דוד אמסלם: מה החלטת הממשלה?

<גדי ירקוני: החלטת הממשלה היא 250 מיליון שקל בלי עד איפה.

דוד אמסלם: מה, זרקו קוביות יצא 250 מיליון?

<בעז קרצ'מר: לא נכון.

<בעז קרצ'מר: כתוב, מצומת סעד עד מעבר כרם שלום.

חיים ילין: מי שעשה - - -

<יאיר פרג'ון: מאז שאני מכיר את חיים, עשר שנים הוא מדבר על 232.

<יאיר פרג'ון: חיים 232.

חיים ילין: עשו בניגוד להרחבת הכביש, 250, 500 מיליון שקל ו-750 מיליון שקל.

חיים ילין: ברור לך מה החליטו, נכון?

חיים ילין: החליטו 250.

חיים ילין: זה מה שנקרא שוליים רחבים שהמשאיות יכולות לנסוע בתוך הקו הצהוב.

חיים ילין: אלא מה?

חיים ילין: הכביש הזה שהוחלט עליו, הוא בעצם לא תקני, הוא דומה לכביש של ניר עם עד צומת סעד.

חיים ילין: זה כאילו 4 מסלולים, היום בתקן של מדינת ישראל אי אפשר לסלול כביש כזה ולכן עושים תכנון מחדש.

חיים ילין: מה התכנון החדש אומר?

חיים ילין: שה-250 מיליון שקל לפי התכנון הישן לא מספיק ועושים בעצם תכנון מחדש שהכביש יעלה 500 מיליון שקל, ואז למה הוא מספיק?

חיים ילין: לחצי.

חיים ילין: עכשיו צריך עוד 250 וזה כבר מלחמה.

דוד אמסלם: מה משרד התחבורה אומר על הנושא הזה?

דוד אמסלם: אני לא נכנס לכסף כרגע.

<גלבוע זינגר: אתה שואל למה לא עושים את כל הכביש, למה עושים רק חצי מהכביש?

<גלבוע זינגר: מה השאלה?

דוד אמסלם: לא, אני אומר כזה דבר, אני מבין שבסופו של דבר הוחלט לטפל בכביש 232.

דוד אמסלם: אני לא נכנס עכשיו לאיזה מתכונת, אני מניח, כמו שאמר גדי, שרוצים להרחיב אותו, בגלל שמצבו הפיזי כרגע - - - הוא לא כל כך חמור, אני נסעתי עליו השבוע, ראיתי שעושים עליו שיפוצים.

<גדי ירקוני: אם היית נוסע לפני שבועיים אולי לא היית נוסע.

דוד אמסלם: אני לא נכנס לזה, אני אומר לך, אני הייתי מקים להם ועדת חקירה על השיפוץ הזה, שהם עשו עכשיו והם רוצים להרחיב אותו.

דוד אמסלם: זה לא שיפוץ, הם סללו אותו כמעט מחדש, חלק גדול מאוד ממנו, אבל נעזוב את זה בצד.

דוד אמסלם: עכשיו, הם רוצים להרחיב את הכביש, משרד התחבורה, יש לו פה צורך תנועתי.

דוד אמסלם: דרך אגב, זה לא כל כך קשור להחלטת הממשלה, בגלל שאם אין צורך תנועתי אז לא מרחיבים כביש.

חיים ילין: אין צורך תנועתי, זה הצבא ו-1,000 משאיות שעוברות דרך מעבר כרם שלום.

חיים ילין: אין לך מספיק רכבים שמצריכים באופן אוטומטי את מה שדודי אומר.

דוד אמסלם: אם זו דרישה צה"לית אז למה היא יושבת על הפרול שלכם?

<גלבוע זינגר: אני לא מכיר שזו דרישת צה"ל.

דוד אמסלם: לא כדאי לכם לקחת את זה למקומות אחרים?

<גדי ירקוני: לא, זה בגלל ה-1,000 משאיות.

דוד אמסלם: לכרם שלום?

<גדי ירקוני: כן.

דוד אמסלם: נו, זו גם לא בקשה שלכם.

דוד אמסלם: שיזיזו אותם בלילה.

<גדי ירקוני: הם לא מסוגלים וזה מה שקורה, ואם לא יהיו פה 4 מסלולים, תבוא לראות איך עכשיו נוסעים פה.

דוד אמסלם: אז אני אסביר, גדי, הצורך הוא צורך של המדינה, לא צורך של יישובים, צריך להבין.

רויטל סויד: אבל למה?

רויטל סויד: זה לא משפיע על היישובים פה?

דוד אמסלם: אוקיי, אתה יודע מה?

דוד אמסלם: בוא נתקדם.

דוד אמסלם: מה הבקשה פה בסעיף הזה?

<גדי ירקוני: הבקשה היא לגמור עד צומת סעד.

דוד אמסלם: כרגע אין לך כלום.

<בעז קרצ'מר: לא, יש חצי.

<בעז קרצ'מר: הקטע הדרומי, מכרם שלום עד חצי, תכנון - - -

<גלבוע זינגר: תכנון מוקדם שיסתיים בדצמבר 2016.

דוד אמסלם: זאת אומרת קודם כל התכנון מתואם איתכם?

<גדי ירקוני: כן.

דוד אמסלם: התכנון הוא לכול?

<גדי ירקוני: לא, הם לא הסכימו.

דוד אמסלם: אז יש לי רעיון בשבילכם.

דוד אמסלם: מי קיבל את ההחלטה, ישי טלאור?

<גדי ירקוני: לא, המנכ"ל עוזי יצחקי.

דוד אמסלם: המנכ"ל מקבל את ההחלטות לגבי הנושא הזה?

<גדי ירקוני: עד איפה עשו את התכנון, זה היה אצלו.

דוד אמסלם: אני מציע, קודם כל התכנון צריך להיות של כל הקומפלקט.

<גדי ירקוני: זה מה שדרשנו.

דוד אמסלם: אחרי זה מזה גוזרים ביצוע.

דוד אמסלם: הביצוע יכול להיות בשלושה, ארבעה, חמישה טאקטים, אבל בוודאי שאת הקומפלקט, אתה חייב לראות את כל התכנון, את כל הרצף התכנוני.

דוד אמסלם: שבו עם טרנר, תגידו לה שאתם מבקשים לראות, אחת, קומפלט של כל התכנית, לגבי הביצוע אין בעיה, זה יהיה במקטעים שאתם תדברו עליהם.

<גלבוע זינגר: אני רק רוצה להתריע או להעיר שדבר כזה עלול ליצור עיכוב בביצוע הכביש.

<גלבוע זינגר: לפי דעתי זה מה שיקרה.

<גלבוע זינגר: אם אתם הולכים על תכנון מוקדם חדש - - -

דוד אמסלם: מתי הם מתכננים לעשות את זה?

<גלבוע זינגר: גמר תכנון מוקדם עד דצמבר 2016.

דוד אמסלם: מה זה מוקדם?

דוד אמסלם: הם בתכנון מפורט?

<בעז קרצ'מר: התכנון המפורט מתחיל אחרי הדיון הראשון בנת"י בדצמבר, בתחילת 2017 מתחיל התכנון המפורט.

דוד אמסלם: יש תכנון ראשוני, שזה התכנון שהיא מדברת עליו.

דוד אמסלם: אחרי שמחליטים עליו מכניסים תכנון מפורט.

דוד אמסלם: כרגע התכנון הראשוני צריך להיות לגבי כל הדברים, מעולם לא ראיתי דבר כזה, אין עבודה כזו.

דוד אמסלם: יש כאן מה שנקרא ניתוח תנועה מנקודה א' לנקודה ב'.

<גלבוע זינגר: אז צריך גם לבחון האם אנחנו עושים תכנון לכל הכביש ואז אין כסף, או תכנון לחלק שישנו.

דוד אמסלם: לא קשור, תעשה הבחנה בין הכסף לבין התכנון.

דוד אמסלם: זה שני דברים שונים.

דוד אמסלם: בדרך כלל כשאתה מתכנן את הבית שלך, אתה מתכנן אותו, למשל, ל-2030, אז אתה מתכנן מה אתה צריך, עכשיו אתה אומר 'אין לי כסף, אני קודם רוצה לדעת מה אני צריך, 5 חדרים, 4 סלונים', לא משנה, ואז עכשיו אני מתקדם, אני קודם אבנה את החדר הזה, אחרי זה את הסלון הזה.

דוד אמסלם: ככה עובד העסק, אתה לא מתכנן לפי הכסף.

דוד אמסלם: אתה מתכנן לפי הצורך ואתה מבצע לפי הכסף.

<גדי ירקוני: שתבין שהתכנון הנוסף הוא רק 12 מיליון שקל, שלא נחשוב שזה וואו.

דוד אמסלם: אין פה תכנון מסובך.

<בעז קרצ'מר: אם יורשה לי להעיר משהו, היות שאני יודע שהתכנון הראשוני ממש מתקדם, זה אמור להסתיים בנובמבר לקראת הצגה בדצמבר.

<בעז קרצ'מר: אם עכשיו אנחנו נגיד 'חבר'ה, רגע, אנחנו מביאים עוד תקציב' - - - בקיצור, מה שאני אומר, שהחלק השני, מן הראוי שננסה להשיג אותו כתוספתי, שלא יעצור את - - -

דוד אמסלם: אני אגיד לכם, אני רוצה להתקדם בעניין הזה.

דוד אמסלם: בגדול זה לא עניין של ועדת הפנים וגם לא החלטות ממשלה, זה משהו בשוטף.

דוד אמסלם: אני מציע לכם, שבו עם משרד התחבורה לגבי הנושא הזה.

דוד אמסלם: קודם כל, בעז, מה שתחליט יהיה מקובל עליי, אני בא לעזור, אני מציע לכם לראות את כל המתווה, לגזור תכנון.

דוד אמסלם: תכנון ראשוני זה תכנון בסיסי, לא מושקע בו הרבה כסף - - -

<גדי ירקוני: בואו נעבור את הסעיף.

דוד אמסלם: בסך הכול לא מושקע בו, לא כסף ולא אמצעים.

דוד אמסלם: אני אומר שאנחנו נתעכב בגלל סתם, שימו עליהם זום, טיק טק.

דוד אמסלם: בסופו של דבר אנחנו מכירים, הדרך היא ידועה, מה יש פה?

דוד אמסלם: אני נסעתי פה, עצים וכמה צמתים, זה שטויות.

<בעז קרצ'מר: צמתים וכאלה.

דוד אמסלם: כן, לא רציני.

דוד אמסלם: אם תרצו את העזרה שלי שם דברו איתי, אבל בעיקרון תתקדמו בעניין הזה.

<בעז קרצ'מר: אוקיי.

<בעז קרצ'מר: סעיף 45, סעיף כבד וחשוב ביותר.

<בעז קרצ'מר: זה סיוע רשותי ממשרד הפנים, 34 מיליון שקל שנמסרו לרשויות, זה חולק לפעמיים 15'-16', 15' קיבלנו.

דוד אמסלם: 16'?

<בעז קרצ'מר: לא.

<בעז קרצ'מר: פה כתוב 'טרם יצאו ההתחייבויות', לא ברור למה.

דוד אמסלם: חכה עד סוף השנה.

<גדי ירקוני: אתה יודע מה הבעיה, דודי?

<גדי ירקוני: אנחנו אומרים שאנחנו סוללים כביש, נעצור באמצע, אנחנו לא מקבלים אחורה דיווחים, אי אפשר לעשות חצי עבודה, זה תקציבי פיתוח.

דוד אמסלם: הבנתי.

דוד אמסלם: זה תקציבי פיתוח?

<בעז קרצ'מר: כן, ודאי.

דוד אמסלם: מה אומר משרד הפנים.

<בעז קרצ'מר: בודקים, כל הזמן בודקים.

דוד אמסלם: משרד הפנים פה?

<ערן בן ישי: כן, ערן בן ישי ממחוז דרום.

דוד אמסלם: בוא תשב פה.

<ערן בן ישי: זה בסדר.

דוד אמסלם: לא, זה לא בסדר.

דוד אמסלם: אתה, גם היית יושב גם בירושלים זה בסדר.

<ערן בן ישי: מי שמלווה את החלטת הממשלה מטעם המשרד זה אגף התקציבים וכפי שנמסר לי, עד סוף השנה - - -

דוד אמסלם: לא הבנתי, מה זה עד סוף השנה?

דוד אמסלם: למה לא תחילת השנה?

<ערן בן ישי: בתחילת השנה הועבר סכום, לפי מה שמופיע אצלנו, חצי מסך כל המענקים.

דוד אמסלם: של שנה שעברה.

<גדי ירקוני: של שנה שעברה.

דוד אמסלם: לא הבנתי.

דוד אמסלם: אני רוצה להבין את הרעיון, הממשלה עובדת בתקציב של שנה שעברה לשנה?

דוד אמסלם: הרי אתה מאשר תקציב בתחילת השנה ועובד על הבסיס לשנה, אתה לא מגיע לסוף שנה ועובד אחורה.

דוד אמסלם: איך אתה מצפה שהוא יעשה את הפיתוח?

דוד אמסלם: יש לכם הרשאה תקציבית שנתתם לו?

דוד אמסלם: לפחות הרשאה תקציבית יש?

<ערן בן ישי: לא שידוע לי.

דוד אמסלם: אז איך הוא יעבוד?

<ערן בן ישי: אני אדאג להעביר התייחסות מסודרת בהקדם.

דוד אמסלם: לא התייחסות, תדאג שהכסף יעבור.

<תמיר עידאן: דודי, זה לא רק שאני לא מאשרת, היא אמרה לי לעצור את העבודות.

<תמיר עידאן: אתה לא תקבל כסף, אני באמצע כביש.

דוד אמסלם: הכסף חונה במשרד הפנים?

<ערן בן ישי: האמת שזה ביחד, בשיתוף עם משרד האוצר.

דוד אמסלם: מי?

דוד אמסלם: יוצר?

דוד אמסלם: דבר עם יוצר, תגיד לו שאני מבקש את הכסף ומהר.

דוד אמסלם: בסדר?

<ערן בן ישי: אנחנו גם נגיע לסעיף נוסף, אבל אני אתייחס לזה כשנגיע.

<תמיר עידאן: אני אדבר עם אריאל יוצר.

דוד אמסלם: תגיד ליוצר שני דברים, אחד, אני שואל למה הכסף לא עבר עד עכשיו, אנחנו לקראת סוף השנה.

דוד אמסלם: והנושא השני שאני מבקש, שיעביר את הכסף, אם זה חונה אצלכם.

דוד אמסלם: אם לא, שיודיע לי, אם זה עבר למשרד הפנים אז אני - - -

<תמיר עידאן: אתמול דיברתי עם אריאל, הוא הבטיח שיבדוק לי את זה, אני פניתי אליו אתמול.

דוד אמסלם: נתקדם.

<בעז קרצ'מר: סעיף 48.

<בעז קרצ'מר: תמיר, עולה פה?

<תמיר עידאן: לא.

<תמיר עידאן: אני לא חושב, תמשיך הלאה.

דוד אמסלם: יש לכם גגות אזבסט?

<תמיר עידאן: יש מלא.

<בעז קרצ'מר: זה בעיקר בצמודי הגדר.

<תמיר עידאן: אני אגיד לך בשורה מה קרה, זה פחות לישיבה הזאת.

<תמיר עידאן: הייתה החלטה באחת בלילה, יש גגות אזבסט, ייפלו עליהם פצמ"רים, סכנה כפולה.

<תמיר עידאן: אמרו 15 מיליון, זה היה נשמע וואו,, 15 מיליון.

<תמיר עידאן: באנו לשטח, צריך 60 מיליון, רק ליישובים 0-4, לא ל-0-7.

<תמיר עידאן: אנחנו במשא ומתן עם המשרד להגנת הסביבה, עם אלקין, גייסנו סכום נוסף מקרן ניקיון, האוצר נתן לנו 9 מיליון, זה יכסה את ה-0-4.

<תמיר עידאן: לא את ה-0-7.

<תמיר עידאן: 4-7 לא קיבלו מענה בכלל.

דוד אמסלם: וכמה צריך ל-4-7?

<תמיר עידאן: הבעיה ב-0-4 היא יותר גדולה כי יש הרבה קיבוצים, כל המגורים שם מאזבסט.

<תמיר עידאן: המושבים זה פחות.

<קריאה: ההתמודדות היא מהחשש שפצמ"ר - - -

דוד אמסלם: שטחי המגורים הם באזבסט?

<תמיר עידאן: כן, המגורים מאזבסט.

<תמיר עידאן: אנחנו מדברים רק על מגורים, לא רפתות, לא כלום.

דוד אמסלם: אני רוצה להבין את הרעיון, בלי קשר לעוטף, בלי קשר לפצמ"רים, הרי היום על פי התקן אסור לכם, בטח לא מגורים - - -

<קריאה: המגורים שם נבנו בשנות ה-70 וה-80.

דוד אמסלם: כשאתם מדברים איתי על הבתים, אתם מדברים על החניות של המכוניות?

<תמיר עידאן: לא, אנשים גרים עם גג אזבסט.

דוד אמסלם: אנשים גרים עם גג אזבסט?

<יאיר פרג'ון: גש לקיבוץ פלמחים, 90% מהבתים - - -

דוד אמסלם: למה אתם לא מחליפים?

דוד אמסלם: מאיזה קיבוץ אתה?

<בעז קרצ'מר: אני מצאלים במקרה הזה, זה לא עוטף, אז בכלל, גם אם אני רוצה לא מקבלים כלום, אבל זו בעיה מאוד ידועה.

<בעז קרצ'מר: דרך אגב, יש כאלה שאומרים שכל עוד לא נוגעים בזה, אתם מכירים - - -

דוד אמסלם: עשיתי דיון על זה.

<בעז קרצ'מר: נכון, הגנת הסביבה.

דוד אמסלם: אני אומר לך, יש בעיה באזבסט.

דוד אמסלם: מה זה לא נוגעים?

<בעז קרצ'מר: זה סכומי עתק.

<בעז קרצ'מר: אחת הסיבות להתייקרות של הפרויקט הזה שהיו לוחות שנראים בדיוק כמו האזבסט - - -

דוד אמסלם: אנחנו אישרנו את זה.

<בעז קרצ'מר: המשרד להגנת הסביבה לא אישר לנו את זה.

<קריאה: החתימו את השר בלי ידיעתו על צו שאוסר את זה.

<קריאה: אמרתי לו 'אל תחתום'.

דוד אמסלם: שני דברים.

דוד אמסלם: עשינו דיון על העניין הזה.

דוד אמסלם: אל"ף, הסיפור הזה של הצורה הוא פחות חשוב, אפשר לצבוע את זה גם בצבעים אחרים ואין בעיה.

<בעז קרצ'מר: הם לא מוכנים.

דוד אמסלם: לא, הם לא היו מוכנים באותו צבע של האזבסט.

<דורון צפלביץ: לא, גם בצבע אחר הם לא מוכנים.

דוד אמסלם: הם לא היו מוכנים באותו צבע של האזבסט.

<דורון צפלביץ: לא, גם בצבע אחר הם לא מוכנים, ואז מה קרה?

<דורון צפלביץ: הם פסלו חומר שעולה 200 שקל, החומר הבא עולה 400.

<בעז קרצ'מר: יש פה קפיצה של 20 מיליון שקל רק בגלל הפסילה של החומר.

דוד אמסלם: זה לא פסילה, חבר'ה, צריך להבין, הגליות זה דבר אחד והחומר זה דבר שני.

<בעז קרצ'מר: לא, הם לא רצו שזה ייראה אותו דבר.

דוד אמסלם: דרך אגב, גג לא חייב להיות בגליות הזו.

דוד אמסלם: כל חומר שאתה רוצה, גם החומר השני, אם אתה רוצה לא גלי אז הוא יביא לך אותו גם ישר, אין בעיה, תבקש מהמפעל, הוא יעשה לך.

<תמיר עידאן: ביקשנו מהמפעל, המשרד לא מאשר את זה.

דוד אמסלם: איזה מפעל?

<תמיר עידאן: המפעל שהביא את הצמנט.

דוד אמסלם: תביא את אקרשטיין, שב איתו, תגיד לו 'אדוני, אני רוצה ככה וככה וככה'.

דוד אמסלם: אני מספר לך, אני הבאתי את אקרשטיין, הוא ייצר לי דברים שאני ביקשתי כמעט בהזמנה.

דוד אמסלם: הוא עשה את הפלטה בשבילי.

<דורון צפלביץ: הייתה ישיבה במחוז דרום יחד עם הנציגים של המפעל, הסכימו ל - - -

דוד אמסלם: איזה מפעל?

דוד אמסלם: של מה?

דוד אמסלם: אין היום מפעלי אזבסט.

<דורון צפלביץ: לא אזבסט, יש מפעל שמייצר לוחות צמנט.

דוד אמסלם: יפה, עכשיו, למה הוא עושה את הגליות?

דוד אמסלם: בגלל הניקוז.

<דורון צפלביץ: הוא הסכים להביא אותם ישר.

דוד אמסלם: יפה.

דוד אמסלם: אתה יכול לעשות אותם ישר, אתה יכול לעשות אותם גם בגליות יותר קטנה.

<דורון צפלביץ: המשרד לאיכות הסביבה לא אישר את זה, כי החומר - - -

דוד אמסלם: זה אתה?

<ברוך ובר: אני המשרד להגנת הסביבה.

דוד אמסלם: למה אתם לא מאשרים את זה?

<ברוך ובר: אני לא יכול לומר לך כי אני לא בצוות המקצועי, אני רק יכול לומר לך מה החשש.

דוד אמסלם: אני מכיר את החשש.

<ברוך ובר: אז אתה יודע.

דוד אמסלם: אנחנו עשינו את התקנות האלה, אנחנו אישרנו אותן בוועדה.

דוד אמסלם: אני אישרתי אותן אחרי הרבה התלבטויות, אבל אנחנו מדברים על אחד על אחד.

<דורון צפלביץ: מה החשש?

<ברוך ובר: החשש הוא שכשיהיה פצמ"ר ואתה לא תדע אם זה אזבסט או לא אזבסט ואתה עושה מהומה.

<דורון צפלביץ: מה זה משנה אם הוא גלי או - - -

<ברוך ובר: לא, הבעיה היא לא גלי, הבעיה היא - - -

דוד אמסלם: הסיבה שאני אישרתי להם את זה, בגדול, שאם יש דווקא פגיעה והצוותים מגיעים, אז הם עצמם לא יודעים אם זה אזבסט או לא אזבסט ואז זה נהיה סמטוחה.

דוד אמסלם: דרך אגב, צבעים אחרים הם מאשרים.

דוד אמסלם: צבע אחר זה משהו אחר.

דוד אמסלם: מה שאמור בתקנות שאישרתי, אם לוקחים צבע כחול אין בעיה.

<ברוך ובר: אני מוכן לבדוק את זה עבורכם שוב, למיטב ידיעתי הם מאשרים, הבעיה היא אחרת.

<ברוך ובר: הוקצו 7.5 מיליון בהתחייבויות, היו אמורים להגיע 7.5 מיליון נוספים.

<ברוך ובר: שוב, אני מדבר על פי בדיקה שעשיתי - - -

דוד אמסלם: אתה עכשיו מדבר איתי על כסף?

<ברוך ובר: על כסף.

דוד אמסלם: אני עוד לא שם, אנחנו מדברים על הרעיון קודם כל.

דוד אמסלם: לגבי הרעיון, אני אומר לכם, התקנות שאני זוכר, שאישרנו אותן לפני איזה חצי שנה, הטענה היחידה שהסכמתי לאשר זה בגלל שהם באו וסיפרו שכל רבע שעה הם מתבלבלים בין זה לבין זה, אז אמרתי, טוב, יאללה רק שלא תתבלבלו, בסדר.

דוד אמסלם: לא חשבתי שאלה ההיקפים של הבעיה בארץ, אבל בוודאי בצבעים אחרים אין שום בעיה להזמין, אני אומר לכם.

דוד אמסלם: מפעלי אזבסט מזמן נסגרו, כל מפעל צמנט, אתה תבקש ממנו תכנית, הוא יעשה לך מה שאתה רוצה, ישר, הפוך, משולש, רק תבקש, ותשלם כמובן, הוא יעשה מה שאתה רוצה.

<דורון צפלביץ: למיטב ידיעתי בזמנו זה נפסל על הרכב החומר, לא על הגליות, אבל אפשר לבדוק את זה.

דוד אמסלם: עכשיו לגבי הנושא של האזבסט.

דוד אמסלם: בכלל אתם צריכים לטפל באזבסט בלי קשר לכלום.

דוד אמסלם: זה מסוכן, אני אומר לך שזה מסוכן.

<ברוך ובר: לא חובה.

<קריאה: במוסדות חינוך החלפנו את הכול.

<ברוך ובר: זה לא חובה.

דוד אמסלם: זה לא חובה בגלל שזה עולה כסף.

<ברוך ובר: לא, מבחינה בריאותית, אם אתה צובע את האזבסט הוא לא מסוכן, אלא כשהוא מתחיל להתפורר לך ואתה רואה את זה בעיניים, או כשהוא מתרסק בשריפה או בפצמ"ר.

<ברוך ובר: הסכנה פה נובעת מהעובדה שיש פה פצמ"רים.

דוד אמסלם: אתה מוכן לגור בבית שהגג שלו אזבסט?

<ברוך ובר: כן.

<בעז קרצ'מר: כל הקיבוצים כמעט הם מתחת לאזבסט.

דוד אמסלם: בעז, יש שני מצבים.

דוד אמסלם: יש מצב שכבר יש לך - - - אתה היית בונה היום את הבית שלך מאזבסט?

<בעז קרצ'מר: לא.

<בעז קרצ'מר: לא היו נותנים לי.

דוד אמסלם: נניח נותן לך, אתה רוצה לחיות באזבסט, תחיה.

דוד אמסלם: אני נותן לך עכשיו כעצה - - -

<בעז קרצ'מר: לא, הבעיה עם כסף, אין לי ממ"ד גם וזה בסדר.

דוד אמסלם: יפה, אתה בא מהזווית של הכסף.

דוד אמסלם: כשאתה בא מזווית של כסף, אז אתה יודע, גם בבתי חולים יש אזבסט.

דוד אמסלם: למה?

דוד אמסלם: מספרים לנו שיש בעיות של כסף, אז יאללה בוא נמשיך.

דוד אמסלם: אני אומר לך שסיפור האזבסט הוא סיפור מסוכן, כולל הפינוי, אתה יודע כמה עולה הפינוי של האזבסט?

דוד אמסלם: זה כן, זה פתאום עולה כסף.

דוד אמסלם: זה לא לקחת את הזה, נשים על המשאית וניסע.

דוד אמסלם: לא, תביא את המומחים, יש תקנות שהם הוציאו, זה פתאום מסוכן.

דוד אמסלם: אזבסט, כשאתה גר מתחתיו 20 סנטימטר לא מסוכן, רק אתה רוצה לפנות אותו, להוריד כמה ברגים, זה מסוכן.

<ברוך ובר: כי אז אתה יוצר אבק אזבסט.

דוד אמסלם: האזבסט מתפורר על ציר הזמן, זה אני מספר לכם.

דוד אמסלם: לכן בכלל אם אתם רוצים שאני אעשה דיון על סוגיית האזבסט במדינת ישראל, בבקשה, לא קשור לדיון הזה, אבל אם אתם תרצו אני חושב ששווה, בוודאי במוסדות ציבור.

דוד אמסלם: לגבי הכסף, בבקשה.

<ברוך ובר: מהמידע שאני בדקתי לפני הישיבה הזו 7.5 מיליון התחייבויות יצאו.

<ברוך ובר: זה לא מספק, כמו שנאמר פה קודם, 7.5 מהאוצר לא הגיעו אלינו ולכן אי אפשר להרחיב את ההתחייבויות.

<ברוך ובר: אני יודע וראיתי טיוטות של הצעת החלטת ממשלה חדשה, נדמה לי על סך של כ-31 מיליון שקל, עם חלוקה כזו או אחרת בין האוצר לבין המשרד להגנת הסביבה.

<ברוך ובר: ההחלטה הזו, למיטב ידיעתי, עדיין לא אושרה.

<בעז קרצ'מר: זה בתקציב החדש?

<דורון צפלביץ: לא, זה שני דברים שונים.

<דורון צפלביץ: 115 מיליון שקל, כמו שאמר ברוך, 7.5 מיליון שקל אמור להגיע מקרן הניקיון, הגיע, יש עליו התחייבויות לרשויות והרשויות עובדות.

דוד אמסלם: למה זה מקרן הניקיון?

<קריאה: כי זה המקור של משרד - - -

דוד אמסלם: אני לא שואל סתם.

דוד אמסלם: למה זה מקרן הניקיון?

<דורון צפלביץ: אין לי תשובה, זו החלטת ממשלה.

דוד אמסלם: ואם זה מקרן הניקיון, למה זה 7.5, למה לא כל ה-15? יש שם איזה מיליארד וחצי.

<ברוך ובר: אתה תצטרך לשאול את המנכ"ל ואת השר שלי, לי אין תשובה על הדברים האלה.

<דורון צפלביץ: הבעיה היא שה-7.5 הנוספים מתוך ה-15 של ההחלטה לא הגיעו.

<דורון צפלביץ: האוצר היה אמור לתת 7.5, קרן הניקיון 7.5.

דוד אמסלם: הבנתי, זה מצ'ינג?

<דורון צפלביץ: כן.

דוד אמסלם: האוצר נתן את ה-7.5?

<דורון צפלביץ: לא.

דוד אמסלם: אז למה אתם העברתם את ה-7.5 שלכם מקרן הניקיון?

<דורון צפלביץ: למה לא?

דוד אמסלם: בגלל שקרן הניקיון לא מיועד לטיפול באזבסט - - -

<דורון צפלביץ: זה נכון, אני מניח שהם - - -

דוד אמסלם: לא, אני אומר עכשיו למה לא.

דוד אמסלם: האוצר צריך לשפות בכל ה-15 מיליון בגלל שיש החלטת ממשלה.

דוד אמסלם: בא האוצר, מחפש את הכסף, הוא אומר 'אתם יודעים מה?

דוד אמסלם: יש לכם קופה שלא קשורה לעניין, אבל בוא נוציא את ה-7.5 מיליון שקל', אתה אומר, 'אתה יודע מה?

דוד אמסלם: בסדר', אז אתה קודם כל מביא את שלך והוא לא מביא את שלו?

דוד אמסלם: אתה תחכה שהוא יביא את שלו, קודם כל, בגלל שהוא צריך להביא את כל ה-15 והוא אילץ אותך להביא ממקור בכלל שלא קשור אליך, לא שלך בכלל, אני מספר לך, אבל כבר נתתם, אז אתה מתנדב להביא את שלך והוא לא מביא את מה שהוא צריך?

<דורון צפלביץ: רצינו להיות כל כך נחמדים לרשויות.

דוד אמסלם: הבנתי.

<בעז קרצ'מר: דרך אגב יש פה גם 25% של התושב.

דוד אמסלם: אז עכשיו, אתם רוצים להפעיל את הסעיף או לא?

<תמיר עידאן: אנחנו מפעילים אותו, לא קשור ל - - -

דוד אמסלם: תמיר, אני רואה שאתם בבטן לא רוצים להתקדם, בגלל 25% של התושב?

<תמיר עידאן: לא.

<תמיר עידאן: ה-15 מיליון כבר בעבודה.

דוד אמסלם: אתם רוצים שאני אתערב בסעיף הזה או לא?

<תמיר עידאן: לפי דעתי אתה צריך להתערב כי זה - - -

דוד אמסלם: אתם אומרים שה-7.5 לא עובר.

דוד אמסלם: רק על זה אנחנו צריכים להתערב.

דוד אמסלם: אתם רוצים שאני אתערב או לא?

<גדי ירקוני: כן.

דוד אמסלם: האוצר, למה ה-7.5 מיליון לא עברו?

דוד אמסלם: מה השם?

<אוראל יפרח: אוראל יפרח.

דוד אמסלם: אוראל, אתה פה בשבילי שר אוצר.

<אוראל יפרח: אני אסביר.

דוד אמסלם: לא, אל תסביר.

דוד אמסלם: לישיבות שלי בא מישהו ונותן תשובות, לא אכפת לי - - -

<אוראל יפרח: אני בא לתת תשובה.

דוד אמסלם: אם יש לך תשובה, אז לא משנה לי מה התפקיד שלך, למה ה-7.5 מיליון שקל לא עברו?

<אוראל יפרח: בתחום של הגנת הסביבה לא אני מטפל, אני רושם לעצמי בכל התחומים שלא אני מטפל ונעשה את הבדיקות ונגיע עם תשובות.

<אוראל יפרח: אני מטפל בתחום משרד השיכון, רשות מקרקעי ישראל.

דוד אמסלם: אוראל, מה שקורה פה זה דבר שלא מקובל עליי.

דוד אמסלם: אני יכולתי להביא את הממונה על התקציבים שיהיה פה.

דוד אמסלם: אני הזמנתי את האוצר, אתה באת לפה, כשאין לך תשובות אל תבוא.

<אוראל יפרח: אין בעיה.

<אוראל יפרח: עוד פעם, אני - - -

דוד אמסלם: אני מסביר, כשאין לך - - -

<אוראל יפרח: אני לא מאגף התקציבים, אני מאגף החשב הכללי, אנחנו - - - כל מה שהוא בביטחוני, אני רואה שהוא לא בצהוב והכול עובד שם חלק.

דוד אמסלם: אז אל תיתן לי תשובות לגבי האוצר, אגף התקציבים.

דוד אמסלם: כשאני שואל אוצר נמצא כאן, אגף תקציבים, תגיד לי לא.

דוד אמסלם: השאלה תקציבית כרגע, לא באתי לשאול אותך על חוזה או הסכם שעשיתם או סגירה שעשיתם חוזה שחונה אצל - - - אני בכלל לא מבין, רוב הדברים כאן הם תקציביים, לא הצלחתי להבין למה הם שלחו מהחשבות.

<אוראל יפרח: זה מה שביקשתם.

<אוראל יפרח: אנחנו מדברים על ביצוע תקציב, ביקשתם שנגיע, הגענו.

דוד אמסלם: אבל מי שאחראי על ביצוע תקציבים זה אגף תקציבים, לפי מה שאני מבין.

<אוראל יפרח: לא, יש חשב לכל משרד.

דוד אמסלם: אתה החשב של משרד הפנים?

<אוראל יפרח: לא, עוד פעם, אני במטה של אגף החשב הכללי ואני אחראי על משרד השיכון, רשות מקרקעי ישראל והחטיבה להתיישבות.

<אוראל יפרח: כל התחומים האלה, לפי הבנתי, עובדים, הכול חלק, כל הכספים מועברים ו - - - את התקציב בצורה מעולה.

דוד אמסלם: הבנתי, בסדר.

דוד אמסלם: אני אבדוק את ה-7.5 מיליון שקל.

דוד אמסלם: גלבוע, אתה שם לב שאני עושה את העבודה שלך לאורך כל הדיון.

דוד אמסלם: זה מה שהיית צריך לעשות לפני שבאנו.

דוד אמסלם: הרי משרד ראש הממשלה - - - יש לי פה בעיה בהתנהלות הפקידותית ואני פקיד, לכן זה מרגיז אותי.

<גלבוע זינגר: אתה נבחר ציבור.

דוד אמסלם: לא, אני באתי לכנסת - - - אני גם בכנסת פקיד.

דוד אמסלם: אני לא מבין את השיטה.

דוד אמסלם: אני בא לכאן בוועדת הפנים של הכנסת, הייתי צריך לקבל תוך עשר דקות תשובות מכולם, כן לא, למה לא.

דוד אמסלם: אתה האינטגרטור של המשרדים, בגלל שזו החלטת ממשלה, אם לא, אז אתה לא בלופ, לא הייתי מזמין אותך לישיבה בכלל.

דוד אמסלם: אז אתה צריך לעשות את העבודה הזאת, אתה כאן בסעיף הזה היית צריך להתקשר לערן ניצן ולשאול אותו למה לא עברו ה-7.5 מיליון ואתה נותן לי את התשובה.

דוד אמסלם: זו העבודה שהיית צריך לעשות, לא אני.

דוד אמסלם: אני נאלץ עכשיו לעשות בדיון הזה עבודה שלך ושל הפקידים האחרים.

דוד אמסלם: אני אעשה אותה, בגלל שאין לי ברירה, אבל זה מרגיז אותי כתפיסה.

<בעז קרצ'מר: רק הערה, לא לצהוב, סעיף 52, למטה, שיקום על ידי רח"ל, משרד הביטחון, 126 מיליון שקל.

<בעז קרצ'מר: האנשים אפילו לא נמצאים פה, אני חושב שזו דוגמה ומופת לביצוע, כולל מה שהחטיבה עשתה, פרט למה שקשור לנת"י, לצערי, נתקע בצורה - - -

דוד אמסלם: בעז, אתה רוצה צהוב או לבן?

<בעז קרצ'מר: זה לבן, אבל אני חשבתי שגם - - -

<קריאה: זו דוגמה שעוד 8 מיליון תוספת מעבר להחלטת הממשלה.

דוד אמסלם: אני שמח מאוד שהפקידים בחלק מהמקרים עושים את העבודה.

דוד אמסלם: אולי באמת נשלח להם זר פרחים הביתה.

<בעז קרצ'מר: הדף הבא, הדף האחרון, זה לא סעיפים של מעקב 2017, לכן לא מה שנאמר - - -

דוד אמסלם: מה זה הצהוב האחרון?

<בעז קרצ'מר: הצהוב האחרון זה החלטת ממשלה 1846, שאני מעלה את זה פה, כי הייתה החלטה של משרד הפנים, מענקים מיוחדים עקב צרכי הביטחון.

<בעז קרצ'מר: האוצר לא העביר את ה-10 מיליון עבור 2016.

דוד אמסלם: אוצר, אגף התקציבים לא נמצא פה.

דוד אמסלם: אתה יודע למה הוא לא העביר?

<גלבוע זינגר: זה בטיפולנו מול הממונה על התקציבים באוצר, ישירות מולו.

דוד אמסלם: עם מי דיברת, עם אמיר לוי?

דוד אמסלם: למה הוא לא העביר 10 מיליון?

<גלבוע זינגר: בוא נהיה יותר מדויקים, אותו סעיף מהחלטה אחרת, לא ההחלטה שדיברנו עליה עכשיו, מקצה 31.5 מיליון שקלים לשנה לרשויות העוטף, כאשר ב-2015 כל הכסף הזה הועבר במצ'ינג של כמעט שליש ושני שליש - - -

<קריאה: למה אנחנו צריכים להתחנן למה שרשום ב - - -

<גלבוע זינגר: וב-2016, מתוך ה-31.5 מיליון, 10 מיליון שקלים משרד האוצר הונחה למצוא להם מקור תקציבי.

דוד אמסלם: הוא לא מצא מקור תקציבי עד היום ל-10 מיליון?

<גלבוע זינגר: לא.

דוד אמסלם: מה התשובה שלו?

דוד אמסלם: מתי הוא ימצא?

<גלבוע זינגר: שאלה מצוינת.

דוד אמסלם: שאלת אותו, לא?

<גלבוע זינגר: נכון, הם אומרים שעובדים על זה, בודקים את זה.

דוד אמסלם: לוח זמנים הוא נתן לך?

דוד אמסלם: משהו?

דוד אמסלם: טוב, אני אדבר עם אמיר לוי גם לגבי הנושא הזה.

<בעז קרצ'מר: סליחה, אם אפשר, בגדול את הצהובים סיימנו, אבל יש נקודה אחת נוספת ואני אבקש מחבריי משדות נגב לפרט אותה.

<בעז קרצ'מר: בסעיפים 12, 13, 14, בעמוד הראשון, יש בעיה שאנחנו אולי ברמה של התייעצות נבדוק אותה איך אפשר לבדוק אותה, הבעיה היא ביישובים, הגענו כבר לבצע, בתי אגודה, סבסוד מגרשים ומבנים זמניים ביישובי 4 עד 7.

<בעז קרצ'מר: זאת אומרת הקו השני.

<בעז קרצ'מר: דורון, בבקשה.

<דורון צפלביץ: יישובי 4 עד 7, שלושת הסעיפים האלה לא ניתנים לביצוע, כי יישובים לא יודעים לחיות עם הנושא - - - בתי האגודה והמבנים הזמניים, אלה סעיפים שיישוב חקלאי - - -

דוד אמסלם: למה אתם צריכים את המבנים הזמניים?

<בעז קרצ'מר: זה התאים לקיבוצים.

<קריאה: לקידום הצמיחה הדמוגרפית.

<דורון צפלביץ: אבל זה לא מתאים למושבים, זה מאוד מתאים לקיבוצים.

דוד אמסלם: אז אתם ביקשתם בקשה שלא מתאימה לכם?

<בעז קרצ'מר: לא, הבקשה הייתה בכללי, זה חולק לפי 0-4 ו-4-7.

<בעז קרצ'מר: כשאנחנו באים לבצע את 4-7 מסתבר שאין יכולת לממש אותה, לא ביבילים ולא בבתי אגודה, במרבית היישובים.

דוד אמסלם: למה?

<בעז קרצ'מר: כי זה לא מתאים למושב.

<בעז קרצ'מר: רוב היישובים אצלנו בקו הקדמי הם מושבים.

דוד אמסלם: אתה מבלבל אותי, אני אסביר לך למה אתה מבלבל אותי.

דוד אמסלם: קודם כל אם זה לא מתאים למושב, אז מה זה משנה ב-0-4 או 4-7?

דוד אמסלם: כל מושב, גם אם הוא נמצא במרכז הארץ.

<קריאה: מרבית היישובים ב-4-7 הם מושבים ובמרבית היישובים ב-0 עד 4 זה קיבוצים.

דוד אמסלם: זה בעצם מדובר על קיבוצים או מושבים?

דוד אמסלם: אני שואל.

<דורון צפלביץ: לא, ב-0-4 יש קיבוצים, ב-4-7 יש מושבים.

דוד אמסלם: כל ה-0-4 הוא קיבוצים?

<דורון צפלביץ: ולא נפתרה הבעיה.

דוד אמסלם: למה ההרחבה היא רלוונטית למושב או לקיבוץ?

דוד אמסלם: אני מדבר על היבילים.

<יאיר פרג'ון: אני אגיד מילה אחת בנושא של היבילים.

<יאיר פרג'ון: היום ביבילים זה בדרך כלל מין מחנה מעבר לאנשים שהם באים עד שהם הולכים לבית הקבע שלהם.

<יאיר פרג'ון: במושב זה שונה, אצל המושבניקים אין את מחנה המעבר הזה, שמישהו גר ב - - -

<בעז קרצ'מר: הם רוצים, רק תביא להם יותר.

<בעז קרצ'מר: רק תביא עוד.

<יאיר פרג'ון: בקיבוץ יש מחנה מעבר, גם את המכבסה הישנה הופכים לבית ועושים את זה מעבר עד לבית הקבע.

דוד אמסלם: עכשיו, ב-4-7 יש גם קיבוצים, אני מבין.

<בעז קרצ'מר: הקיבוצים לקחו את מה שהם רוצים.

<בעז קרצ'מר: לקחו ונשאר הרבה.

<בעז קרצ'מר: אנחנו לא מסוגלים - - -

דוד אמסלם: אז אתם רוצים לעשות את השיפטינג ולהעביר את זה - - -

<בעז קרצ'מר: בדיוק, שיפטינג ביניהם.

<דורון צפלביץ: לא, אנחנו לא רוצים לעשות את השיפטינג.

<דורון צפלביץ: אנחנו ביקשנו את הסעיף של בתי האגודה ואת הסעיף של מבנים זמניים, לממש אותו כהעמקת סבסוד, סעיף 13.

דוד אמסלם: הבנתי.

דוד אמסלם: זאת אומרת מה שאתה אומר - - - דרך אגב, עכשיו דברו איתי במונחי תקציב, על כמה כסף מדובר?

דוד אמסלם: החלטת הממשלה דיברה פה במונחים כספיים?

<דורון צפלביץ: כן, במונחים כספיים.

דוד אמסלם: אני רוצה להבין את מה שאתה אומר, דורון.

דוד אמסלם: אתה אומר, נניח שאנחנו מדברים על 100 מיליון שקל ובוא נגיד ש-0-4 לקח, נגיד מתוך מה שנשאר לנו, מתוך ה-100 מיליון נגיד נשארו 50 מיליון ל-4-7.

דוד אמסלם: ב-4-7, נניח שזה מתחלק 30-70 לטובת התושבים, אז בוא נגיד שגם הקיבוצים שם לקחו, לקחו עוד 10, אז נשארו 40, נניח, סתם, רק בשביל הסימולציה, ה-40 האלה, אתה אומר 'אנחנו רוצים להסב אותם בגלל שזה לא מתאים לשירות שלנו', זה נושא אחר לגמרי.

<דורון צפלביץ: לא, אפשר - - -

דוד אמסלם: סבסוד, בתי הקבע, לא משנה, העיקר בתחום הדיור, בנושא אחר.

<דורון צפלביץ: אבל בתחום השיכון, באותו משרד.

<סיגלית יפרח: מסעיף 12 ו-14 לסעיף 13.

דוד אמסלם: הבנתי, ואיפה הבעיה?

<סיגלית יפרח: שלא אישרו להם את זה.

דוד אמסלם: מי לא אישר?

<דורון צפלביץ: המשרד לא אישר את זה.

דוד אמסלם: מי במשרד השיכון?

<סיגלית יפרח: אסנת קמחי ישבה, לטענתה, עם משרד ראש הממשלה, הגישו את הבקשה ולא אושר לאסנת.

דוד אמסלם: למה?

דוד אמסלם: משרד השיכון פה?

דוד אמסלם: משרד השיכון זה את?

דוד אמסלם: המשרד תמך בבקשה?

<סיגלית יפרח: כן.

דוד אמסלם: אתם בעד.

<סיגלית יפרח: כן.

דוד אמסלם: אז למה התנגדתם?

<גלבוע זינגר: אני לא מכיר שהתנגדנו לנושא הזה.

<גלבוע זינגר: מתי זה היה?

<סיגלית יפרח: לטענת אסנת לפני שנה בערך.

<סיגלית יפרח: הלכו ביחד עם אחד הנציגים של עוטף עזה.

דוד אמסלם: אני רוצה להבין את הדינמיקה של השינוי בהחלטות הממשלה.

דוד אמסלם: כל שינוי שהמשרד תומך בו, הוא צריך לבקש אישור ממשרד ראש הממשלה?

דוד אמסלם: זו הדינמיקה?

<סיגלית יפרח: נכון.

דוד אמסלם: ומי במשרד ראש הממשלה מתנגד?

<סיגלית יפרח: אין לי מושג.

<בעז קרצ'מר: סליחה, דודי, יש פה טעות, זה לא נכון.

<סיגלית יפרח: זה המידע שקיבלתי מאסנת קמחי בתחילת השבוע.

דוד אמסלם: מה התפקיד שלך?

<סיגלית יפרח: אני סגנית מנהל מחוז פה.

דוד אמסלם: ואת אומרת שבעצם המשרד תמך.

<סיגלית יפרח: שזה המידע שקיבלתי מאסנת קמחי.

דוד אמסלם: ועם מי היא ישבה?

<סיגלית יפרח: היא אמרה שהיא ניגשה עם נציג של עוטף עזה ו - - -

דוד אמסלם: כשאומרים לי נציג - - -

<סיגלית יפרח: אין לי מושג מי, היא אמרה לי משרד רוה"מ.

דוד אמסלם: היא דיברה עם ראש הממשלה בעצמו?

<סיגלית יפרח: לא נראה לי.

דוד אמסלם: אני מניח שלא.

דוד אמסלם: עם מנכ"ל משרד ראש הממשלה בטוח שלא, אין לו זמן, אז עם מי כן?

<סיגלית יפרח: אני יכולה לבדוק את זה.

<בעז קרצ'מר: זה לא בתוך משרד השיכון.

<בעז קרצ'מר: תסתכלו מי המשרד המוביל.

<בעז קרצ'מר: יש פה שלושה תקציבים, אחד זה נגב גליל, השני נגב גליל ומבקשים להעביר את זה לשיכון ושם זה נתקע.

דוד אמסלם: מה שאתה אומר לי, שנגב וגליל בעצם לא רוצה להעביר את זה למשרד - - - או שתקוע במעבר בין נגב וגליל לשיכון.

<דורון צפלביץ: בין נגב גליל לשיכון, כן.

<קריאה: לא זה מה שהיא אמרה לנו הרגע.

<בעז קרצ'מר: סיגלית אמרה מה שהיא יכולה להגיד ואני לא עובד ממשלה.

דוד אמסלם: בעז, יש לי רעיון.

<בעז קרצ'מר: זה הסיפור, מה?

דוד אמסלם: אבל יש לי רעיון.

דוד אמסלם: מה דעתכם לעשות פגישה משולשת?

דוד אמסלם: כל נושא כאן, זה משגע אותי, למה זה צריך בכלל להגיע לוועדה.

דוד אמסלם: הרי בשוטף, אני מציע שתשב עם משרד השיכון, תזמינו את סיגל מנגב וגליל, היא גם יושבת בירושלים, קפה אפילו יכול להיות אצלי בחדר, אני אביא לכם גם עוגיות, תסגרו בעשר דקות.

דוד אמסלם: תסגרו אם כן או לא.

דוד אמסלם: אם לא, תגידו למה לא ואז אני אוכל להתערב.

<קריאה: קודם כל שיישבו באותו חדר, אחר כך - - -

<קריאה: אני מניח שזו הדרך היחידה, שזה הסכמה בין שני המשרדים.

דוד אמסלם: מי רוצה להתניע את הישיבה?

דוד אמסלם: עכשיו הדיון מי רוצה להתניע את הישיבה.

דוד אמסלם: אחד נגב ואחד גליל, אחד נגב, אחד גליל, זה אותו אחד, נכון?

דוד אמסלם: או שגם ביניהם אני צריך להביא עוד בן אדם?

דוד אמסלם: ואחד שיכון ונציג.

דוד אמסלם: מי רוצה להתניע את הישיבה?

דוד אמסלם: את רוצה להתניע את הישיבה?

דוד אמסלם: אני רוצה משרד ממשלתי.

<סיגלית יפרח: נגב גליל לא פה, אז לא נשאר הרבה.

דוד אמסלם: אז אני מבקש, תתקשרי למנכ"לית נגב גליל, תגידי לה שאני ביקשתי שהיא תשלח מישהי מטעמה או היא עצמה, תעשו פגישה אצלה, תזמיני את בעז ועוד שבועיים תנו לי תשובה אם סגרתם את העניין, כן או לא.

דוד אמסלם: בסדר?

<סיגלית יפרח: כן.

דוד אמסלם: טוב.

דוד אמסלם: בבקשה, הלאה, בעז.

דוד אמסלם: סיימת?

<בעז קרצ'מר: לגבי 2017.

<בעז קרצ'מר: יש עוד עולם ומלואו לגבי תקציב המדינה, אבל הבנתי שזה - - -

דוד אמסלם: עזוב, אני באתי לכאן - - - עכשיו נעשה סבב קצר.

דוד אמסלם: בבקשה, דורון, אחר כך ניתן לחיים לסכם.

<דורון צפלביץ: סליחה שאני מתפרץ, קודם כל הישיבה הזאת כבר הייתה.

<דורון צפלביץ: המסקנה של הפעם הקודמת הייתה ולא הצלחנו להגיע להבנה יותר מזה.

<דורון צפלביץ: אנחנו באנו בהצעה שנגב גליל יממש בנגב גליל ושיכון יממש בשיכון, לא להעביר את הכסף.

<דורון צפלביץ: נגב גליל מתקצב גם מבני ציבור.

דוד אמסלם: מה שאתה אומר לי בעצם, לכל משרד יש את הסעיפים שלו ואתם אומרים, 'אתה תסתדר בסעיפים שלך אצלך ו - - -

<דורון צפלביץ: כן, אנחנו הצענו שנגב גליל ייתן במבני ציבור.

דוד אמסלם: ומה התשובה?

<סיגלית יפרח: לא, הם רצו את זה לא להעביר את זה לסעיף 13, אלא להעביר את זה למשהו שבכלל עוד לא קיים.

<דורון צפלביץ: לא משנה, שנמצא סעיף.

דוד אמסלם: הבנתי.

דוד אמסלם: הוא אמר לו, תשמע, בגדול משרד השיכון יתעסק פה במקום בגליל ואתה בגליל תעשה משימות של משרד השיכון.

דוד אמסלם: עזבו, תעשו את הישיבה, תגידו לי אם אתם רוצים שאני אתערב, כן או לא, בסדר?

דוד אמסלם: הישיבה צריכה בסוף להיות זה, או שמבצעים, או שלא מסכימים למעבר ואז מודיעים לי בגלל שאני רוצה להבין למה לא.

דוד אמסלם: זה הסיפור.

דוד אמסלם: ראשי הרשויות, בואו נעשה סבב קצר ואחר כך ניתן לחברי הכנסת.

<גדי ירקוני: טוב, אני חושב שאני רוצה להגיד תודה.

דוד אמסלם: תודות בסוף.

<גדי ירקוני: אני חושב שהישיבה הזאת הייתה פורייה.

דוד אמסלם: עזוב.

דוד אמסלם: בבקשה.

<תמיר עידאן: אנחנו כרגע בפתחה של 2017 והכנו תכנית ממשלתית ל-17'-18' שהייתה אמורה להמשיך את הסעיפים שיש פה.

<תמיר עידאן: התבקשנו להוריד את זה מסדר היום ברב לפני התקציב ושזה יידון ביחד עם ה - - -אנחנו מבקשים מכל מי שסביב השולחן פה, אנחנו מעדיפים לא לקבל החלטות תחת טילים.

<תמיר עידאן: יאללה בלילה, עוד מיליון פה, מיליון פה.

<תמיר עידאן: זה צריך להיות משהו מובנה, אנשים מגיעים לפה, אתה מבטיח להם סוג של שירותים, הנחה בארנונה, הנחה בזה, מבני ציבור וכו' וכו', הדבר הזה צריך להיות על השולחן, לפחות לשלוש-ארבע שנים, שנתיים בסדר, דו שנתי, נמצא על השולחן עכשיו, אנחנו צריכים איזה דחיפה.

רויטל סויד: כמה מתוך הסך הכללי שהובטח לכם הועבר?

רויטל סויד: בערך?

רויטל סויד: מחצית?

<בעז קרצ'מר: אחוזי מימוש מאוד מאוד גבוהים.

<בעז קרצ'מר: 63%.

<יאיר פרג'ון: שני דברים.

<יאיר פרג'ון: ראשית, לגבי התודות, אני חושב שזה גם אותנו מלמד שיעור טוב, כראשי רשויות, לרדת למושבים, לשבת עם הוועדים, כמו שאתה יורד, זו דוגמה טובה.

<יאיר פרג'ון: יישר כוח, באמת, על העבודה.

<יאיר פרג'ון: שני דברים.

<יאיר פרג'ון: האחד, הסתבר לי, לצערי הרב, לפני שבוע, שבקייטנות הקיץ היה תקצוב נוסף של נגב גליל לרשויות נוספות מצפון לנו - - -

דוד אמסלם: לא קשור להחלטת הממשלה.

<יאיר פרג'ון: לא משנה, רק שתדע כוועדת הפנים, שאנחנו לא קיבלנו שום סיוע - - -

דוד אמסלם: נגב וגליל, תקשיב.

דוד אמסלם: אני ישבתי עם משרד הפנים, עם שר הפנים, סיכמתי איתו על העניין הזה, אני אומר לך, יש קריטריונים שנקבעו, קייטנות לא קשור לדיון הזה.

דוד אמסלם: אם לא קיבלת כסף, שלח לי מכתב בעניין עם הסכומים, אני אטפל בזה.

<יאיר פרג'ון: אוקיי.

<יאיר פרג'ון: שתיים, אני הייתי באמת מבקש ממך, כמו שאתה עושה את זה בנמרצות וחריצות, את הדיון הזה, להמשיך ללוות את הסוג של חופי הים, כי אנחנו במצוקה.

דוד אמסלם: עליי.

דוד אמסלם: אני אתן לך את התשובה, אתה איחרת לדיון האחרון, שמתי לב שהגעת בסוף, הרעיון הוא כזה, אני ביקשתי פגישה עם יוצר, אני אספר.

דוד אמסלם: לפני שהתערבנו היה אפס, בשנה שעברה התערבנו, השנה הזאת, תוך כדי מהלך השנה ארגנו 7 מיליון שקל, ישבתי עם יוצר ולחצנו על האוצר, זה הגיע ל-17.

דוד אמסלם: כרגע לא מתאים לי, אני רוצה להגיע עם זה לפחות ל-20-25 מיליון שקל.

דוד אמסלם: תן לי לעשות עוד קווץ' קטן ונראה לאן נגיע.

דוד אמסלם: זו הפגישה שאני רוצה לעשות, זה לא קשור אליך, זה אני והוא לבד כדי לסגור את הפינה הזאת.

דוד אמסלם: בגדול זה משהו דיפרנציאלי, אני לא מתכוון לעשות משהו ליניארי, רשויות חזקות לא יקבלו כמעט שום דבר, בעיקר רשויות, בעצם מועצות אזוריות, זה לא מעניין את רוב האנשים פה, מי שיש לו ים, רק זה מעניין - - -

<יאיר פרג'ון: אבל זה מעניין אותם, כולם באים לים שלנו.

דוד אמסלם: לא, לא מעניין אותם הכסף שלך, מעניין שתנקה להם.

<יאיר פרג'ון: נכון, אבל אני צריך כסף.

דוד אמסלם: לא, אתה יכול להביא את הילדים ולנקות מבחינתם.

דוד אמסלם: לכן אני מתעסק עם זה ואני אסגור את הפינה הזאת, בעזרת ה'.

דוד אמסלם: בבקשה, הפקידים עזבו, חברי הכנסת, בבקשה.

דוד אמסלם: דרך אגב, אני רוצה להגיד משהו לגבי חברי הכנסת.

דוד אמסלם: אני מקיים את הדיון הזה בפגרה בגלל שזה חוב שיש לי אליכם משנה שעברה וזה עצבן אותי ובסוף הגענו לזה.

דוד אמסלם: חברי הכנסת בדרך כלל בפגרה לא מגיעים, אז קודם כל אני רוצה באמת להודות ואני מאוד מעריך את רויטל שהגיעה לכאן, היא לא גרה פה, וכמובן שחיים גר פה, אז זה טריוויאלי שהוא יבוא.

דוד אמסלם: אז רויטל, באמת כל הכבוד.

דוד אמסלם: ותעריכו את זה, כל החבר'ה של מפלגת העבודה שיושבים פה, תעריכו את הנציגה שלכם.

רויטל סויד: אני רוצה לשתף אתכם במשהו אישי, שלא קשור.

רויטל סויד: אני הגעתי לפוליטיקה בגלל 'צוק איתן', הבן הבכור שלי, ירין, היה כאן, שריונר, מאז 88', הגעתי לפה בדרך לא דרך, תוך כדי קו הרקיע, איך שהוא היה נראה, אני הגעתי שלושה ימים אחרי האירוע בסג'עיה.

רויטל סויד: הייתי פה ממש כשעוד אזרחים לא הגיעו, את קו הרקיע אני לעולם לא אשכח.

רויטל סויד: הייתי מאז עשרות פעמים פה וכל פעם שאני מגיעה לפה אני עוצרת בכפר עזה, איפה שעצרתי וקניתי פיתות עם שניצלים לכל החבר'ה של הפלוגה של הבן שלי ובא אליי חייל והסתכל אליי ואמר לי 'הלוואי שאמא שלי הייתה פה עכשיו' וזהו.

רויטל סויד: היום בבוקר כשהגעתי לפה הרגשתי בדיוק את אותה הרגשה, שלא עברה ממני מאז 2014.

רויטל סויד: אני רואה חשיבות עליונה לחיזוק היישובים פה.

רויטל סויד: אני חושבת שאתם זה הציונות, לכן אני מברכת על הישיבה, מברכת על הוועדה.

רויטל סויד: דודי, מי שמכיר אותך יודע שאתה עושה דברים מדהימים בכל הארץ וגם פה.

רויטל סויד: לגופו של עניין.

רויטל סויד: שאלתי בסוף, בעז, מה מתוך כל ההחלטה הזאת מיושם, אמרת 63%.

רויטל סויד: אני שמחה לשמוע, כי כשאני מסתכלת על ה-37 הנותרים אני ככה פשוט בהלם, כי זה נראה קצת כמו חלם, כספים תקועים, לא יודעים איפה הם, הם במעברים, זה דברים שכבר מזמן היו צריכים להיות מיושמים.

רויטל סויד: עסק פרטי שהיה מתנהל ככה היה פושט את הרגל, זה בטוח, ואת זה אני יודעת מצוין מהעבודה שלי לפני שהגעתי לכאן לכנסת.

רויטל סויד: לכן, דודי, אני סומכת עליך, כבולדוזר, שאנחנו נדאג להעברת הכספים האלה ושנבוא לבקר אתכם רק ככה, עם קו רקיע כחול ולא כמו שאני זוכרת אותו מ-2014.

<יאיר פרג'ון: היום יש גם שריפה בעזה, שזה לא עושה כל כך כחול.

<קריאה: את לא פונה למצביעי הליכוד לגבי דודי?

רויטל סויד: לא צריך, כל מילה מיותרת.

דוד אמסלם: חיים, נשמה, בבקשה.

דוד אמסלם: אני חייב לספר לך אנקדוטה קטנה.

דוד אמסלם: אתמול דיבר איתי גל, אני אומר לו 'וואלה, גל, תשמע', אגב אנחנו מתארחים אצלו, גל, המנכ"ל של המפעל, אז אני אומר לו 'תשמע, ראיתי אותך לפני יומיים בטלוויזיה', הוא אומר לי 'איך ראית אותי?' אמרתי לו, 'הראו בטלוויזיה בחדשות, ראיתי אותך עם לפיד', הוא אומר לי 'לא, זה מלפני שנתיים.

דוד אמסלם: כל פעם שמראים את לפיד מראים אותי ומתקשרים אליי אומרים לי שראו אותי אתמול בטלוויזיה'.

חיים ילין: האמת שזאת ועדת הפנים והגנת הסביבה, בסדר גמור, בכיף.

חיים ילין: קודם כל אני מברך, אני לא זוכר ישיבות של ועדות שיורדות עד כדי כך לעוטף ובכלל לשטח.

חיים ילין: אני חושב שזה אחד הדברים המוחשיים ביותר שיש.

חיים ילין: ההחלטה הזאת, ואני מאוד שמח.

חיים ילין: אני אומר את זה כראש מועצה לשעבר, שתמיד חיפשנו איזה אבא, מישהו שייקח על עצמו, התחלנו משרים כל הזמן ואף פעם לא רצו לקחת את זה ופתאום באמת יש בן אדם שלוקח את התכנית הזאת - - -

דוד אמסלם: אתה מזכיר לי את המערכון של הגשש, 'תמצא אבא ותתפזר'.

חיים ילין: לא, באמת, אני חושב שמשפט המפתח, מעבר לכל מה שנאמר פה, זה במיוחד למשרד ראש הממשלה, שהעבודה של התכלול צריכה להיעשות על ידי מנכ"ל משרד ראש הממשלה או מי מטעמו, זה לא משנה איך, אבל זה לא עבודה שוועדה צריכה לבצע.

חיים ילין: ככה אני רואה את זה, אבל בגלל שדודי לקח על עצמו את זה ויש לו מחויבות, אני רואה, גם בנושא הביטחוני וגם בנושא של פשיעה חקלאית שיש באזור, אז אני זורם עם הנושא הזה ואני חושב שזה מדהים.

חיים ילין: לגבי החלטת הממשלה, החלטת הממשלה הזו התקבלה בספטמבר 2014, במועצה אזורית חוף אשקלון, הייתה החלטה שהממשלה ישבה שם.

חיים ילין: למרות שתמיד הכול פוליטיקה, אבל אני מנסה לא להיות שם במקום הזה, אני חושב שאם ראש הממשלה בנימין נתניהו והמנכ"ל לוקר לא היו שם ההחלטה הזאת לא הייתה עוברת.

חיים ילין: לא רק שהיא לא הייתה עוברת, אלא שאני רוצה לסבר את האוזן לראשי המועצות, כי היום אני מטפל בכל הארץ, החלטת ממשלה או כשרוצים להביא לגבי חיזוק של ירוחם, ערד, דימונה, אופקים וטבריה וקרית שמונה, תקשיבו טוב, מדובר על 300 מיליון שקל לכולם בחמש שנים, 63 מיליון שקל פחות או יותר לשנה.

חיים ילין: אני לא סתם שם את זה, כשמדברים על הצפון, על קו עימות צפון, מדברים על 580 מיליון שקל, יש פה תכנית של 1,300,000,000 שקל, גם אם מנכים את 232, מעל מיליארד שקל, אין שום תכנית שהתקרבה לזה.

חיים ילין: אבל, ופה בא אבל, אין גם אף מועצה, לא בצפון, לא במרכז ולא בדרום, בסדר גודל של עוטף עזה, שביצע תכנית על 63% וכמעט על 100%.

חיים ילין: אין תכניות כאלה.

חיים ילין: פה באמת צריך לפרגן גם לראשי המועצות וגם למחוז עצמו, כל מי שנמצא פה, כל הנציגים, גם של השיכון, גם רווחה, גם הגנת הסביבה, האנשים האלה מרגישים מחויבות להיות יחד עם האזרחים ועם התושבים ובלעדיהם זה לא היה קורה.

חיים ילין: כשמדברים על תכניות ממשלה, הן מבוצעות ב-30%-40% וזה הישג בלתי רגיל.

חיים ילין: בעוטף עזה התכניות מבוצעות ב-100%.

חיים ילין: מה שאתה עושה עכשיו זה בדיוק לקדם ולהגיע למצב של 100% שיהיה פה.

חיים ילין: ייקח עוד חצי שנה, ייקח עוד שנה, בסוף הכול זורם.

חיים ילין: אני בכוונה אומר את זה, גם אם אני נמצא באופוזיציה, אם בנימין נתניהו לא היה עושה, ואני אומר את זה פה בגלוי, את ישיבת הממשלה בשבוע הזה, שלושה שבועות לאחר מכן היה לו על הראש את באר שבע, אשקלון, אשדוד, את כל הדרום, חצי מיליון תושבים מול 50,000 של עוטף עזה, לא הייתה עוברת ההחלטה הזאת.

חיים ילין: אם אנחנו מתעסקים בדברים האלה, אז אני אומר שזה כסף קטן לעומת התכנית הגדולה, אבל בסוף אין פה מגרש ריק.

חיים ילין: זאת ההוכחה.

חיים ילין: כשבצד השני יש 2 מיליון פלסטינים, במקום הזה צריך להמשיך לבנות.

חיים ילין: הערה קטנה לגבי בתי האגודה.

חיים ילין: אני באתי מתפיסה שהיא אחרת לגמרי, לא לוותר.

חיים ילין: אני חושב שחלק מההחלטות שלא כתובות המינהל קיבל ומשרד השיכון, על בית שלישי בנחלה.

חיים ילין: בתכנית המקורית חשבנו שהבתים היבילים האלה ובתי האגודה יכולים ללכת לבית שלישי, להרחבת המושבים, בית שלישי, אפשר לעשות את זה, אני חושב עדיין שניתן לעשות את זה, תחשבו על זה, כי כבר הכול מסונכרן לעשות את זה.

חיים ילין: בסוף צריך להשקיע איפה שאתם רוצים, אנחנו נעזור לכם בכל מקום.

חיים ילין: לגבי 232, שלדעתי צריך להבין, זו סוגיה לא רק של משרד התחבורה, זו סוגיה פוליטית, זה גישות שונות.

חיים ילין: במלחמה אני הייתי עם טלפון אחד בצד אחד עם ראש הממשלה, שר התחבורה, ראש הממשלה רוצה את הרחבת הכביש, שר התחבורה לא רצה כי הוא רוצה את הנמל והוא רוצה שהמשאיות לא יעברו דרך מועצה אזורית אשכול, אלא שתעבור כל הסחורה דרך הים.

חיים ילין: תפיסה אידיאולוגית פוליטית שמקובלת, גם זה וגם זה, אבל בשלב זה שאין נמל אין עם מי לדבר שם בתוך רצועת עזה, אני חושב שצריך לבצע את ההרחבה וכמה שיותר מהר.

חיים ילין: אם בסופו של דבר יגיעו להסדרה לטווח ארוך על אי לחימה ובניית נמל ובניית אי, כמו שהשר ישראל כץ רוצה, אז אנחנו צריכים ללכת איתו.

חיים ילין: אני חושב ששניהם צודקים, כך אני רואה את זה, גם צריך את הרחבת הכביש וגם צריך למנוע את זה שבסופו של דבר צריך להגיע להסדר לטווח ארוך שייתן שקט לאזור.

חיים ילין: שוב, אני מברך.

חיים ילין: אנחנו נראה בתצפית את רצועת עזה, נבין בדיוק איפה אנחנו נמצאים והתכנית הזאת - - - אני חושב שהרחבה של תכנית 17'-18', כשאני כבר יודע שיש פה פרטנר רציני, אתה תהיה שם בלופ.

חיים ילין: מה שדיברתי אתמול, גם עם נציגי ראש הממשלה וגם עם האוצר וגם עם מנכ"ל משרד ראש הממשלה, שהתכנית כמו שהיא היא תעבור ב-17'-18', בלי שום קיצוץ, לא בארנונה ולא במענקים, שאלה שני הדברים הכואבים ביותר.

חיים ילין: מס הכנסה גם יעבור, זה מגיע לדיון בוועדת כספים על שנתיים נוספות, שצריך להגיע בנובמבר.

חיים ילין: צריך קצת סבלנות כי בנובמבר גם מחלקים, אתה יודע, את העודפים וגם בונים את התקציב הבא, אבל אני שמח מאוד שאתה חלק מהקואליציה.

דוד אמסלם: תודה, חיים.

דוד אמסלם: (סיור)

<גל כהן: מאחר שהזמן קצר אני אגיד כמה מילים על האזור וכמה מילים על דפוס בארי ואם יישאר לנו עוד קצת זמן - - - אנחנו נצא לכמה דקות סיבוב ונראה קצת תעשייה בנגב ואיך היא נראית.

<גל כהן: סך הכול מפה מה שאנחנו רואים, במילים כלליות, אנחנו רואים בקצה שם את הארובות של אשקלון, של פרג'ון, מי שמכיר, באזור הזה על החוף בזיקים.

<גל כהן: אחרי זה רואים את עזה ופה הרצועה, אלבורג' זה מולנו, האזור הזה בתקופות מלחמה נהיה מאוד פעיל, אנחנו עולים פה לתצפת, רואים מצד אחד את הקסאמים שלהם ומצד שני את כיפת הברזל שלנו והעסק הזה בסופו של דבר יש פה מלא זיקוקי דינור.

<גל כהן: אני חייב להגיד שדפוס בארי, שהוא מעסיק גדול מאוד באזור של קרוב ל-300 עובדים, לפעמים 350, בכל תקופת המלחמה עבד באופן מלא.

<גל כהן: אנחנו מייצרים מוצרים שהם מחויבי ייצור ולכן בסופו של דבר המפעל עבד 24, שישה ימים בשבוע, והמשיך לספק את התצרוכת של צ'קים, כרטיסי אשראי ודיוורים שוטפים של המערכות הבנקאיות וכל המערכות הקריטיות וגביית החשבונות ארץ.

<גל כהן: הסיבה או היכולת של דפוס בארי להמשיך ולעבוד שמרה גם את קיבוץ בארי, אבל גם את כל יישובי האזור, או לפחות את העובדים שלנו, שבאים מנתיבות ומשדרות ומאופקים ומהמושבים באזור, ברמת חיוניות מאוד מאוד גבוהה ושמר אותנו כנקודה מתפקדת.

<גל כהן: אנחנו אירחנו פה בתוך המלחמה 2,000 חיילים לאורך כל המבצע עצמו, שהיה אולי המלחמה הכי ארוכה של מדינת ישראל.

<קריאה: דפוס בארי לא יכול להפסיק ולעשות את השירות שהוא עושה בזמן מלחמה.

<קריאה: בגלל זה אני חושב שאנחנו חייבים להצליח להביא לו את זה שהוא יהיה מפעל חיוני.

דוד אמסלם: מה המשמעות של מפעל חיוני?

<גל כהן: המשמעות של מפעל חיוני זה שהעובדים יכולים להמשיך ולהגיע הנה גם בזמן מלחמה.

דוד אמסלם: מי מפריע להם?

<גל כהן: היום יש תכנית שהולכים לפנות אותנו.

<גל כהן: ברגע שיתחילו פה עניינים הכוונה היא לפנות אותנו.

<גל כהן: אני חושב שמעבר ל - - -

דוד אמסלם: פינו אתכם?

<גל כהן: לא, אבל רוצים.

<גדי ירקוני: יש היום החלטה, והיא נכונה, יש לי ויכוח עם גל, שבזמן שיורים פה ומפגיזים מכל הכיוונים מי שלא צריך להיות פה לא צריך להיות פה.

<גדי ירקוני: הוא סתם נמצא פה ומסכן את חייו וגם מסכן את חייהם של האחרים שצריכים לטפל בו.

<גדי ירקוני: מהניסיון שלנו בשלוש המערכות האחרונות הקהילה הרבה יותר בטוחה וחוזרת חסונה, מהחוסן הקהילתי, מזה שאנחנו מפנים אותם מפה למקומות ביחד מאוכלסים.

<גדי ירקוני: היום יש תכנית אכלוס ותכנית פינוי לכל היישובים צמודי הגדר, דרך אגב גם בארי בזה ודפוס בארי, וגל מוביל את זה בדעה שצריכים להמשיך לעבוד, ברגע שהוא יהיה מפעל חיוני - - -

<גל כהן: אני רוצה להגיד, גדי, אני לא רוצה לפתוח פה את הדיון, דווקא מהחיים שלנו, אני חייב להגיד שיצא לי פה להיות כבר בשני מבצעים, דווקא המקום הזה שמאפשר לאנשים להמשיך לתפקד ולוקח אותם מהפחדים ומהחרדות ומהעניינים, שומר על בריאות נפשית ושומר עליהם.

<גל כהן: נכון, את הילדים צריך להרחיק וזה בסדר, אני לא רוצה להיכנס לזה, אבל אני חושב שמי שיכול להישאר ולתפקד - - -

דוד אמסלם: אני אעשה את זה קצר, זה דיון שהממשלה לא יכולה לעשות.

דוד אמסלם: (סיור בדפוס בארי)

<גל כהן: כשאמרתי מוצרים ביטחוניים ומוצרים שצריך להגן עליהם, אז למשל עכשיו מה שאנחנו רואים פה, לקראת המבצע של החגים, אני זוכר שאני עוד הייתי איש מכירות, היו מייצרים תווי קנייה, אז היינו מייצרים פה פעמיים בשנה ביותר ממיליארד שקל היה פה ברצפת הייצור.

<גל כהן: הדבר שהגנבים הכי אוהבים בעולם וזה היה צריך להיות שמור.

<גל כהן: היום עושים את זה בכרטיסים, כמו שאנחנו רואים פה ובעצם עכשיו אתם רואים את הצוות שאורז את כרטיסי המתנה, בטח גם לממשלה, לכל אחד יש את כרטיסי המתנה שמחלקות החברות הגדולות.

<גל כהן: פה עושים את הערכות האלה, אלה מוצרים שווי כסף, אלה כרטיסים שטעונים ב-500 וב-1,000 וביותר שקלים, לכן כל התהליכים - - -

<קריאה: זו אריזה ידנית?

<גל כהן: זה הסוף של האריזה.

<גל כהן: זה מפעל של חמישה עובדים, מקבל עכשיו מעטפות בסגנון הזה שהבעלים החליט לתת רק 172 שקל, אז יש להם רק חמישה כאלה, עם ברכה מיוחדת שלו וריח פרחים.

<גל כהן: פה מה שאנחנו רואים זה תהליך שנקרא בעברית פרסונליזציה של כרטיסים.

<גל כהן: מכונות שמכסות על קוד סודי, יש פה שבעה קווים שעובדים נון סטופ כדי לייצר כרטיסי חיוב של טלפונים וגם כרטיסים אישיים.

<גל כהן: אלה המכונות האלה.

<גל כהן: ועכשיו אנחנו נגיע לראות איך מייצרים רישיון נהיגה.

<גל כהן: (המשך הסיור)

<תושב המקום: זה כבר מצרים, אלה מוצבים מצריים.

<תושב המקום: זה מוצב סנאית, יושבת פה פלוגה מגבעתי, אחת מארבע היחידות הכי לוחמות, יש פה טנקים, יש פה אכזריות, מי שמכיר, ויש פה סיורים שיוצאים לאורך הגבול כל הזמן.

<תושב המקום: היישוב הזה הוא היישוב הכי דרומי במשולש היישובים בני נצרים, נווה ושלומית.

<תושב המקום: אתם הייתם בשלומית, זה היישוב הכי צפוני, זה היישוב הכי דרומי.

<תושב המקום: המרחקים מגבול מצרים סדר גודל של 800 מטר בין הגדר של היישוב לגבול מצרים.

רויטל סויד: זה גם היישוב הכי דרומי באזור?

<תושב המקום: באזור כן, במועצה אזורית אשכול זה היישוב הכי דרומי.

<קריאה: יש את ברנע בהמשך ואחרים.

<תושב המקום: כן, אבל זה לא במועצה.

<תושב המקום: זה היישוב הכי דרומי.

<תושב המקום: אם אתם רואים פה, את השדרה הזו של העצים, זו שדרה שנטעו אותה לא בגלל יופי, אלא מבחינה ביטחונית בגלל איומי הטילים, שיש פה מכל המרחב הזה, המרחב הזה של סיני, מי שמכיר, יש גם חוות הדעת של אלוף יום טוב סמיה, שהוא בדק את הכול ואנחנו ניתן לכם אולי תקציר שלה, כל האזור הזה, גם ב'צוק איתן' וגם לפני כן, האזור הזה של סיני מהווה איום מאוד גדול על היישובים, בין אם ירי תלול מסלול, כמו פצמ"רים או ירי של טילים שהם לא מזוהים על ידי המערכות, בכינון ישיר.

<תושב המקום: יש פה איומים של חדירות, אנחנו יודעים, חיים יודע, גם בתקופתו היו חדירות בכל המרחב, מכרם שלום, הברחות סמים.

<תושב המקום: היה פה צילום לא מזמן של הברחות סמים.

<תושב המקום: כל האזור הזה נושק על גבול מצרים.

<תושב המקום: ההתיישבות הזאת, כמו שאמרתי, מי ששמע אותי באוטובוס, מה שחשוב היה לנו להראות לכם זה באמת גם את ההיערכות של צה"ל, יש פה מוצב פלוגתי, זו גזרה גדודית, נמצאת פה החטיבה הלוחמת, בין ארבע חטיבות החי"ר המרכזיות.

<תושב המקום: כל האזור מתוצפת.

<תושב המקום: ב'צוק איתן' היו פה כוחות שישבו בכל המרחב, כולל תותחים, כולל טנקים, כולל טילים שעברו מעלינו כשהלכנו עם הילדים לגן, בכל האזור הזה.

<תושב המקום: זו תרומה של JNF, זה לא שהמדינה או הצבא נתנו, כל הנטיעה הביטחונית הזאת.